Sadik po ukusu Anderlehta, problem je novac!\nPočetna stranicaFK PartizanSadik po ukusu Anderlehta, problem je novac!\nBelgijski mediji navode da su se skauti briselskog velikana vratili prepuni utisaka o Nigerijcu posle sjajne partije u večitom derbiju.\nVrhunska rola Umara Sadika u nedavjo odigranom večitom derbiju očito nije prošla neopaženo u evropskim fudbalskim krugovima, te belgijski mediji pišu da je napadač Partizana više nego interesantan Anderlehtu, kao i da je na radaru još dva tamošnja kluba.\nPortal Voetbalkrant navodi da su se skauti belgijskog velikana, koji su inače prisustvovali utakmici Partizana i Crvene zvezde (jedan od njih je i Goran Lovre), vratili u Brisel prepuni utisaka o robusnom napadaču crno-belih i da nije isključeno da već ovoga leta posegnu za njegovom kupovinom.\nPored sjajne statistike fudbalera, koju ističu u prvi plan, navode i da je Nigerijac na oku Mančester junajteda i još nekolicine klubova, među kojima su takođe i belgijski takmaci Klub Briž i Gent.\nUz napomenu da pomenuta dva kluba imaju i neke druge opcije, koje prate već duže vreme.\nNaravno, s obzirom na činjenicu da se iz Humske često može čuti da Sadik ne može da napusti Partizan ispod 15.000.000 obeštećenja, Belgijanci se pitaju koliko bi to zadovoljstvo zaista moglo da košta Anderleht, odnosno, da li je briselski klub spreman da investira baš toliki novac.\nPodsetimo, Anderleht i Partizan su u prošlosti već sarađivali i to tako što je belgiski klub oborio svojevremeno rekord kupovinom Aleksandra Mitrovića (5.000.000), a pre skoro godinu dana se pričalo da je pomenuti klub intenzivno pratio i Rikarda Gomeša, no, sve se završilo na tome.


Stevandić: Opozicija spinovima želi da Program reformi preimenuje u ANP\n04. 02. 2020 14:57\nSARAJEVO - Predsjedavajući Srpskog kluba poslanika u Predstavničkom domu Parlamentarne skupštine BiH Nenad Stevandić izjavio je danas u Sarajevu da opozicija Program reformi, koji je usvojilo Predsjedniištvo BiH, raznim vrstama spinova pokušava preimenovati u Godišnji nacionalni plan (ANP).\nDF: BiH je predala svoj prvi ANP\nSARAJEVO - Predsjedništvo Bosne i Hercegovine putem Misije Bosne i Hercegovine pri NATO dostavilo je Program reformi, a iz Demokratske fronte tvrde da je u sjedište NATO predat prvi Godišnji nacionalni program (ANP).\nGeneral NATO-a: Program reformi nije ANP, već Memorandum o saradnji\n16. 12. 2019 12:20\nSARAJEVO - Komandant Komande združenih snaga NATO u Napulju Džejms Fogo potvrdio je da Program reformi BiH ne prejudicira članstvo u NATO, te da predstavlja "memorandum o dogovoru".\nStanić: Dodik se stavio protiv srpskog naroda\n19. 11. 2019 16:14\nBANJALUKA – Miladin Stanić, šef Kluba poslanika SDS-a u Narodnoj skupštini Republike Srpske, rekao je da se današnjom odlukom Predsjedništva BiH o ANP-u Milorad Dodik, srpski član Predsjedništva BiH, otvoreno stavio protiv srpskog naroda\nSARAJEVO – Šefik Džaferić, bošnjački član Predsjedništva BiH, rekao je nema pobjednika od strane bilo koje politike imenovanjem Zorana Tegeltije za predsjedavajućeg Savjeta ministara BiH i da su time su pobjednici svi narodi i građani BiH.\nŠarović: Dodik prekršio rezoluciju NSRS o vojnoj neutralnosti\n19. 11. 2019 15:21\nSARAJEVO – Mirko Šarović, ministar spoljne trgovine i ekonomskih odnosa, komentarisao je danas dogovor o dokumentu koji će BiH poslati u Brisel, a koji su postigli članovi Predsjedništva BiH, rekavši da je srpski član Milorad Dodik "prodao Republiku Srpsku".\nKomšić: Postignut dogovor, dokument ide u Brisel\n19. 11. 2019 15:03\nPredsjedavajući Predsjedništva BiH Željko Komšić potvrdio je za "Nezavisne" da je postignut dogovor oko imenovanja mandatara za sastav Vijeća ministara BiH.\nŠarović: ANP skinut sa dnevnog reda\n12. 11. 2019 14:19\nSARAJEVO – Savjet ministara BiH na današnjoj sjednici nije raspravljao o Godišnjem nacionalnom planu za NATO, potvrdio je nakon sjednice Mirko Šarović, ministar spoljne trgovine i ekonomskih odnosa BiH.\nŠarović: Naravno da ćemo skinuti ANP sa dnevnog reda\nSARAJEVO – Mirko Šarović, ministar spoljne trgovine i ekonomskih odnosa BiH, izjavio je danas da će skinuti Nacionalni godišnji plan za NATO (ANP) sa dnevnog reda sjednice Savjeta ministara BiH.\n08. 11. 2019 20:13\nSARAJEVO - Ministar bezbjednosti BiH Dragan Mektić nagovijestio je da Savjet ministara BiH naredne sedmice neće razmatrati Nacrt ANP, iako je ova tačka uvrštena u dnevni red sjednice zakazane za utorak.


Uhapšeni međunarodni prevaranti - Kragujevac online - Sve o gradu na jednom mestu\nTrenutno se nalazite na strani: Vesti Info Hronika Uhapšeni međunarodni prevaranti\nUhapšeni međunarodni prevaranti\nčetvrtak, 27 februar 2014 18:00\tIvan\nU Srbiji uhapšeno troje stranih državljanina osumnjičenih za prevare u više država, potvrdio je tužilac Miljko Radisavljević.\nTužilac za organizovani kriminal Miljko Radisavljević potvrdio je da je policija lišila slobode tri strana državljanina u Kragujevcu.\nRadi se o akciji koja se sprovodi u više zemalja, protiv međunarodne organizovane kriminalne grupe koja se bavila prevarama.\nTužilaštvo za organizovani kriminal i policija u ovom slučaju pruižaju međunarodnu pravnu pomoć nadležnim organima Velike Britanije.\nKako je ranije saopšteno iz policije, u Kragujevcu su uhapšena dva državljanina Velike Britanije i jedan državljanin Maroka. Kako je navedeno, ova međunarodna kriminalna grupa je osumnjičena da je oštetila veliki broj građana u državama EU za najmanje 1,6 miliona funti.\nNjima se na teret stavlja prevara, pranje novca, proizvodnja i preprodaja droge, a za sada MUP Srbije nema podatke da su pripadnici te međunarodne kriminalne organizacije izvršili krivična dela u Srbiji i oštetili građane ili kompanije.\nTrojica stranaca uhapšena su u okviru međunarodne policijske akcije koja je počela juče u SAD, Velikoj Britaniji, Španiji i Srbiji.\nPrema saopštenju MUP, uhapšeno je najmanje 89 osoba, članova kriminalne organizacije, a jedan od organizatora te kriminalne grupe bio je S. F. (53), koji je uhapšen u Kragujevcu.


Subotica: praćenje rada lokalne samouprave | Opštine i gradovi Vojvodine\nSkupštinsku većinu predstavlja koalicija okupljena oko Demokratske stranke (DS) koju čine Demokratski savez Hrvata u Vojvodini (DSHV) i Socijaldemokratska partija Srbije (SDPS) u čijoj odborničkoj grupi se, od nedavno, nalazi i Srpski pokret obnove (SPO), Savez vojvođanskih Mađjara (SVM), Liga socijaldemokrata Vojvodine (LSV), Liberalno demokratske partije (LDP) u čijoj odborničkoj grupi se nalazi nezavisni dbornik pokreta “Upravo sad”, Demokratske stranke Srbije (DSS), Koalicija oko Socijalističke partije Srbije (SPS) koju čine PUPS i Jedinstvena Srbija (JS), Savez bačkih Bunjevaca i Bunjevačka stranka.\nU opoziciji su ostala 12 odbornika, iz redova Srpske napredne stranke (SNS), Srpske radikalne stranke (SRS), Pokret mađarske nade i bivši član Demokratske stranke vojvođanskih Mađara (DSVM), a sada nezavisni odbornik pokreta “Upravo sad” i član odborničke grupe LDP.\nSubotička vlast u lokalnoj Skupštini, od ukupno 67, ima podršku 55 odbornika.\nPotpisivanjem koalicionog sporazuma o zajedničkom učešću u gradskoj vlasti usvojena je četvorogodišnja programska deklaracija ”Subotica – grad sigurne budućnosti”.\nNa vanrednoj sednici Skupštine grada, održanoj 10. jula 2012. god. izabran je gradonačelnik Subotice Modest Dulić iz Demokratske stranke.\nPredsednica Skupštine grada Subotica je Marija Kern Šolja iz Saveza vojvođanskih Mađara.\nZa zamenika predsednika Skupštine grada izabran je Veljko Vojnić iz Lige socijaldemokrata Vojvodine, a za zamenika gradonačelnika Blaško Stantić iz Demokratskog saveza Hrvata u Vojvodini.\nNovo Gradsko veće, uz Blaška Stantića i Modesta Dulića čine Nemanja Simović i Atila Čengeri iz Demokratske Stranke, zatim Marta Dobo, Oto Buš i Šime Ostrogonac iz Saveza vojvođanskih Mađara, Dragi Vučinović iz Demokratske stranke Srbije, Miloš Nikolić iz Lige socijaldemokrata Vojvodine, Vjekoslav Ostrogonac (bivši član Liberalno demokratske partije) i Etela Jerinkić iz Socijalističke partije Srbije.\nNovouspostavljena gradska vlast je obećala da će u narednom periodu, u sektoru proizvodnje, pored ugovorenih 4.300 novih radnih mesta, biti otvoreno još najmanje 2.500 novih mesta, zatim u komercijalnom sektoru, na prostoru ”Druge kasarne” još 600 radnih mesta, a u sektoru turizma 400 radnih mesta. Sa više od 7.000 novih radnih mesta stopa nezaposlenosti u Subotici će biti manja od evropskog proseka.\nGradonačelnik Subotice Modest Dulić veruje da će u narednih nekoliko godina, kada strane kompanije koje rade ili stvaraju uslove za rad u Subotici, realizuju najavljena ulaganja u drugoj fazi investicija, broj novih radnih mesta iznositi 4.300, što bi predstavljalo oko 35% od ukupnog broja nezaposlenih u Subotici.\nGrad ima u planu da otkupi Dom Vojske od Vojske Srbije i da ga ustupi mladima na korišćenje, da reši problem napuštene i ruinirane robne kuće Beograd na Korzou, rekonstruiše Zelenu fontanu i deo Sinagoge, izgradi reginalnu deponiju koja bi obuhvatala Suboticu, opštine Bačku Topolu, Mali Iđoš, Čoku, Kanjižu i Sentu.\nPrema planu gradske vlasti, trudnice će imato 100% plate, a osnovci i predškolci besplatno klizanje i plivanje. U planu je obnova prerađivačke industrije voća i povrća, mesne industrije, uzgoja svinja i peradi, kao i osposobljavanje aerodroma “Bikovo” za međunarodni saobraćaj.\nNajvažniji cilj gradske vlasti je otvaranje novih radnih mesta\nGradonačelnik Subotice Modest Dulić je rekao za Autonomiju da je najznačajniji rezultat rada lokalne samouprave, u prethodnih sto dana, bio početak rada nemačke fabrike za proizvodnju sistema za hlađenje motora kompanije ”Continental” gde će posao naći 250 građana Subotice.\nOn je kazao da ukupna vrednost investicije iznosi 10,7 miliona evra, a u slučaju pozitivnih kretanja na tržištu, ova kompanija bi od 2015. godine, na istoj parceli, započela izgradnju novog proizvodnog objekta i zaposlila oko 400 radnika.\nU najavi je investicija privrednog društva ”Tyrolian Real Estate” koje je u avgustu izlicitiralo 1,28 miliona eura za parcelu od četiri hektara na lokaciji komercijalne zone ”Petar Drapšin”, a u prvoj polovini 2013. godine se očekuje izgradnja tržnog centra u kojem će biti otvoreno 300 novih radnih mesta, rekao je Dulić.\nOn je rekao da će, posle šest decenija konačno, do kraja godine, početi rušenje betonskog skeleta pored Otvorenog univerziteta, kao i definisanje predloga rešenja za Zelenu fontanu i obezbeđivanje sredstva u budžetu za njenu sanaciju.\nNa sednici gradske Skupštine, u oktobru mesecu, je doneta odluka o finansiranju rada nacionalnih saveta, u iznosu od četiri miliona dinara, što potvrđuje čvrstu opredeljenost u ostvarivanju prava nacionalnih manjina i boljih uslova za njihovo prosvetno, kulturno i umetničko profilisanje, kazao je Dulić.\nPristupni fondovi EU kao izvor finansiranja velikih gradskih projekata\nGradonačelnik Subotice je rekao da je budžetskih sredstava malo i da će u decembru mesecu sa Evropskom unijom biti ugovorena donacija za dva velika projekta vrednosti od milion evra, a grad Subotica će pružiti logističku i stručno-tehničku podršku za dodatnih 11 projekata preko kojih će se u Suboticu sliti više stotina hiljada evra.\n“Preko Svetskog fonda za zaštitu spomenika kulture, u oktobru smo obezbedili 70.000 dolara za renoviranje jugoistočne fasade Sinagoge”, rekao je Dulić.\nOn je istakao da je Skupština grada na svojoj sednici, 9. februara 2012. godine, dala saglasnost na programe poslovanja svih 15 javnih i javno-komunalnih preduzeća, čiji su programi objavljeni u Službenom listu grada Subotice i nalaze se na zvaničnoj internet prezentaciji grada.\nOdnos prema medijima intenzivan i korektan\nDulić je rekao da je u Gradskoj kući otvoren Medija centar koji svakodnevno služi kao pres centar za sva gradska preduzeća i institucije, a na zahtev novinara se ostvaruju i kontakti sa gradskim funkcionerima.\n“Odnos medija i lokalne samouprave je intenzivan, otvoren i korektan, zaključio je Dulić.\nKoalicija sa SVM ima perspektivu\nOn je mišljenja da je, odnos sa Savezom vojvođanskih Mađara, zbog dvogodišnjih razmirica i političkih sukoba, u početku bio opterećen velikom dozom nepoverenja, ali je uveren da ova koalicija ima perspektivu i da se konstruktivnim pristupom, komunikacijom i zajedničkom saradnjom, mogu rešavati nagomilani problemi u društvu.\nNetransparentnost budžeta: “Vlast želi nešto da sakrije”\nNovinarka dnevnog lista “Danas” Vesela Laloš je rekla za Autonomiju da je sam postupak rebalansa budžeta, koji je urađen tokom oktobra, izazvao kritike malobrojnih opozicionih odbornika, pre svega zbog činjenice da je predlog o izmeni budžetskih sredstava upućen u Skupštinu pre nego što je on prošao revizorsku kontrolu, dok je revizorski postupak, a i krajnji izveštaj, zadržan u tajnosti.\nOna je napomenula da je ovakav odnos prema najvažnijem aktu grada, i načinima njegovog trošenja, dovoljno ilustrativan da pokaže koliko je zapravo lokalna vlast “transaprentna” i u ostalim njenim segmentima.\n“Detalji koji to dodatno potvrđuju jesu skupštinski materijali pisani gotovo hermetičnim birokratskim stilom, i šturim podacima koji su neprestani izvor sumnje čak i odbornicima Skupštine grada”, rekla je Laloš.\nOna je kazala da se događa da se na samom početku skupštinske sednice podele dopunski materijali, za koje nema dovoljno vremena da se ozbiljno prouče, iako se neretko radi o važnim odlukama.\nOna je naglasila da se već godinama unazad svi budžeti kreiraju sa namerom da budu „štedljivi i razvojni“, ali je obično rashodna strana na kraju godine iznad planiranog obima, a ukoliko se nešto stavi pod stavku razvojni, onda je to zahvaljujući dodatnim prihodima ili donacijama, na primer iz Evropske unije.\nPredizborna izgradnja grada\nPrema njenim rečima, realizacija planova odnosno projekata vlast, najčešće, potencira pred nove izbore i dovoljno je navesti nekoliko nedovršenih investicija – Iako grad bez pomoći države ne može da reši problem obilaznice oko grada, poznatije pod imenom Y krak, on se gradi već treću deceniju, a dužina tog puta je svega 23 kilometra.\nIzgradnja zgrade Narodnog pozorišta, zaštićenog spomenika kulture, je trebalo da je već pri kraju, međutim, kako je megalomanski zamišljena, sa mega troškovima, posao je potpuno stao, rekla je ona.\nLaloš je kazala da istu sudbinu deli i nedovršeni kompleks zatvorenih bazena u Dudovoj šumi, na koji su utrošena velika sredstva i koji je, nakon gotovo deceniju gradnje, sada napušten, da bi vlast, u predizbornom periodu, izgradila manji bazen u naselju Prozivka.\nFunkcionerske fotelje predstavljaju ratni plen vladajućih stranaka\n“Nakon svakih izbora, mesta i funkcije u javnim preduzećima se dele kao ratni plen, pa se tako zapošljavaju ne samo nestručni, u smislu neodgovarajućih kvalifikacija, nego i ljudi sa nedovoljnim obrazovanjem da bi uopšte mogli biti na rukovodećem položaju”, upozorila je Laloš.\nOna je podsetila da je u javnom komunalnom preduzeću “Čistoća i zelenilo” za direktora postavljena osoba koja je osuđivana, što očigledo ne predstavlja nikakvu prepreku jer je osnovni kriterijum, naravno, stranačka pripadnost, i od početka višetranačja, ni na jednu važnu i odgovornu poziciju u gradu nije postavljen neko ko nije imao podršku određene stranke – bilo kao član, ili bilo kao „simpatizer“.\nZavod za urbanizam grada Subotica je na svom sajtu objavio ime pomoćnika ovog javnog preduzeća (Zoran Stipić, dipl. inž. građ.) iako funkcija pomoćnika javnog preduzeća ne postoji po zakonu.\n“Nedavno su pojedini predstavnici koalicije Leberalno-demokratske partije, koji su po stranačkom ključu dobili pozicije u gradskoj vlasti, napustili stranku, tako da su, prilikom raspada odborničke grupe, zadržali svoje odborničke mandate koje koristiti po sopstvenoj volji, bez ikakvog polaganja računa makar stranci”, napominje Laloš.\nOna je istakla da je Gradska kuća prepuna kancelarija i činovničkih stolova, čak se pregrađuju prostorije kako bi se stvorio prostor za više radnih stolova.\nPrilično je kratko vreme za realizaciju bilo kojih većih projekata, te se nova vlast ne može u tom smislu prozivati, ali je ona, kao nastavljač bivše garniture vlasti, odgovorna zbog stvaranja neprirodno široke koalicije, kojom se ona posebno ponosi, predstavljajući to kao izvanredan kompromis u cilju bolje efikasnosti, a na korist građana Subotice, veruje ona.\nLaloš napominje da su u vlast tako ušle gotovo sve lokalne stranke, osim SNS, pa su deo vlasti okupirale nedemokratske i nacionalističke partije poput SPS i DSS.\nOdnos medija i vlasti baziran na interesima\nU odnosu na pre desetak godina, otvorenost i komunikacija između medija i gradske vlasti prilično je lošija, jer je određivanjem ovlašćene osobe za kontakt s medijima, lokalna vlast sve više drži pod kontrolom protok informacija prema građanima, upozorava Laloš.\nOna je stava da je otvaranjem Pres centra u okviru Gradske kuće stvoren privid da se lokalna samouprava brine o informisanju, ali se sve svodi na plasiranje najobičnijih, ne servisnih informacija, gde se lokalni funkcioneri pojavljuju u ulozi sopstvenih portparola gde najavljuju koncerte, izložbe, festivale, i tu se uglavnom njihovo obraćanje javnosti i završava.\nSubotica je pre dve decenije imala brifing kod gradonačelnika, koji je jednom nedeljno držao konferencije za štampu gde je novinarima referisao šta se događa, i bio je na raspolaganju za sva pitanja, ali je, nakon toga, prvi gradonačelnik Demokratske stranke Saša Vučinić ukinuo brifing, jer nije želeo da ga novinari „rešetaju“, objašnjava ona.\nLaloš je rekla da je lokalna samouprava izgradila različite odnose sa lokalnim medijima, tako postoji čak 14 medija za koje je vlast dostupnija, ali se ti mediji nalaze na platnom spisku lokalne samouprave, kao i pojedina udruženja koja i nemaju mnogo veze sa novinarstvom.\nNeposredno pred majske izbore, subotička Komisija za dodelu sredstava u oblasti javnog informisanja raspodelila je oko 16,5 miliona dinara lokalnim štampanim i elektronskim medijima, s toga je slobodna i da očekuje da mediji “imaju obzira” prema njoj, odnosno ona time otvoreno potkupljuje novinare, upozorava naša sagovornica.\nOna veruje da je lokalna samouprava, takođe, formirala jednu bahatu komunalnu policiju, čiji je jedini smisao i zadatak naplaćivanje kazni koje se kreću i do 80 hiljada dinara, a slična je situacija i sa javnim komunalnim preduzećem “Parking”, koji se takođe pretvorio u preduzeće za naplatu harača od građana.\n“Veliki problem predstavlja činjenica što je ova, “demokratska vlast” gotovo nesmenjiva, jer se Subotica kao višenacionalna sredina kloni one druge, republičke opcije, te je prozivanje i kažnjavanje široke “demokratske koalicije”, makar i njenom smenom, zasad nemoguće”, zaključila je Laloš.


Kraljevo pamti žrtve stradanja iz oktobra 1941 godine | KV NOVOSTI ONLINEKV NOVOSTI ONLINE\nKraljevo pamti žrtve stradanja iz oktobra 1941 godine\nDanas je ,u Kraljevu, komemorativnom sednicom Skupštine grada i parastosom održanim na Groblju streljanih, obeležen 14.Oktobar , Dan sećanja na tragične događaje iz oktobra 1941.godine.\nTada su u periodu od 15. do 20.oktobra pripadnici regularnih snaga nemačkog Vermahta , svrstani u 717 rezervnu , Posadnu pešadisku diviziju ,sačinjenu mahom od austrijanaca „trećepozivaca“, streljali , kako se , za sada, pouzdano zna , 2255 ljudi , mahom kraljevčana, radnika Fabrike vagona ,Fabrike aviona i ondašnje Državne železničke radionice.\nDo ovih , preciznijih podataka , došla je , posle višegodišnjeg rada , istoričarka Silvija Krejaković i objavila ih je 2013 godine u svojoj knjizi „Identiteti“ u izdanju Muzeja žrtava genocida.\nValja reći da se temom kraljevačkog oktobra , zadnih godina , iz različitih uglova bave i drugi istorčari mlađe generacije kako oni iz Narodnog muzeja Kraljeva tako i drugi ,angažovani van ove institucije, poput dr. Dragoljuba Danilovića, Vojkana i Nemanje Trifunovića.Svi oni su , na svoj način , doprineli da se višegodišnje licitiranje brojem nevino stradalih zarad dnevno političkih potreba vlasti prekine i da se fokus stavi na personalizaciju , utvrđivanje imena i prezimena stradalih a samim tim i tačnog broja streljanih.\nTo su radili sprovodeći odmazde drakonskih razmera: 50 streljanih Srba za jednog ranjenog nemačkog vojnika i 100 streljanih za jednog ubijenog nemačkog vojnika! Počeli su sa tim svojim krvavim pirom septembra 1941 godine u Mačvi , nastavili oktobra iste godine u Kraljevu i Kragujevcu a sličnih stratišta nastalih kao plod jedne tako opake ideologije kakav je fašizam, bilo je još ,po čitavoj Srbiji tokom svih godina II svetskog rata.\nPosle komemorativne sednice Skupštine grada na kojoj je govorio istoričar iz Kraljeva Nemanja Trifunović , članovi Vatrogasnog orkestra „27. septembar“ su ,na Groblju streljanih izveli himnu Srbije „Bože pravde“, da bi potom vojnici Druge brigade Kopnene vojske, ispalili počasni plotun, a sveštenici eparhije Žičke služili parastos. Zvaničnici grada su položili vence na humke stradalih, a potom se gradonačelnik Kraljeva dr Predrag Terzić obratio prisutnima i rekao: „ Čini mi se da oktobara poput ovog imali nismo.Sabirali smo se na zemlji vašom krvlju natopljenoj, zbog vas, na vašem i našem Lagerskom groblju, da nas uvek bude više, a danas… zarad onih posle nas, zbog pošasti nazvane virus korona, sabismo svoje redove. Nema dečje graje. Inače bismo svoje naslednike utišavali, a danas nam nedostaje da nas nadglasaju – kazao je Terzić nakon pomena kojem ove godine, zbog epidemiološke situacije, nije prisustvovalo više ljudi.


– Bila sam zatečena, jer za osam godina, koliko radim, ništa slično nisam vidjela. Rekla sam mu: "Svaka vam čast", a on se nasmijao i rekao: "Samo sam htio da obradujem komšije, ne viđamo se baš često..."\nJedan građanin Trstenika u Srbiji, za kojeg se pretpostavlja da živi i radi u inostranstvu, platio je unaprijed sve julske račune za cijeli komšiluk. Naime, ovaj dobronamjerni čovjek došao je pred šalter ovog preduzeća, gdje je bila velika gužva, s namjerom da se raspita da li je moguće da za cijelu zgradu gdje ima stan uplati avans za komunalne usluge.\n– Kada smo mu odgovorili da je avansna uplata moguća, uplatio je po 1.000 dinara za svaki stan u zgradi, što otprilike odgovara mjesečnom iznosu potrošnje u toj manjoj višespratnici u Trsteniku – izjavila je za beogradske `Novosti`, službenica Biljana Andrejić.\nKako su stanari ove zgrade uredne platiše, sada bi trebali biti mirni sve do septembra, budući da su im plaćeni i julski računi, koji na naplatu stižu u osmom mjesecu.\nKomunalije u ovoj opštini, gdje živi gotovo 43.000 ljudi, podrazumijevaju naknadu za korišćenje vode, kanalizaciju, iznošeće smeća… JKP "Komstan" brine i o pijacama, uređenju grada i zelenih površina.


Đurić: Srbija opredeljena za put dijaloga o trajnom i održivom rešenju za KIM - Radio Kontakt Plus\n18:14, 01.06.2020Izvor: Radio Kontakt Plus\nDirektor Kancelarije za Kosovo i Metohiju Marko Đurić sastao se danas sa ambasadorom Ruske Federacije Aleksandrom Bocan-Harčenkom, kojem je još jednom potvrdio da je Srbija opredeljena za put dijaloga o trajnom i održivom rešenju za pitanje KIM, i da je dosledna stanovištu da se to rešenje može tražiti isključivo u okviru Rezolucije 1244 Saveta bezbednosti UN i Ustava Srbije.\nSagovornici su razmotrili situaciju nakon uvođenja blokade Prištine na teretni saobraćaj i promet robe iz centralne Srbije, saglasivši se da ponašanje vlade u Prištini iziskuje oštru i odlučnu reakciju međunarodne zajednice.\nInformišući sagovornika o problemima i položaju Srba na Kosovu i Metohiji, Đurić je ambasadoru Bocan-Harčenku još jednom zahvalio na bratskoj podršci koju Rusija pruža Srbiji, u nastojanjima da se u međunarodnoj areni izbori za svoje državne i nacionalne interese, kao i zaštitu svog naroda na KIM.\nPrijateljstvo Srbije i Rusije je, prema Đurićevim rečima, trajno i nesalomivo, i u narednom periodu će, uveren je, biti dodatno učvršćeno saradnjom naših dveju država i prijateljstvom predsednika Aleksandra Vučića i Vladimira Putina, navodi se u saopštenju Kancelarije za Kosovo i Metohiju.\nĐurić je ovom prilikom i lično čestitao ambasadoru Bocan-Harčenku 75. godišnjicu pobede nad fašizmom i izrazio zadovoljstvo zbog toga što je Srbija pozvana da, na najvišem nivou, bude predstavljena na vojnoj paradi u Moskvi 24. juna.\nTagovi: Marko ĐurićBocan-HarčenkoKancelarija za KiMKosovo


Svi ruski projekti biće završeni – mojKontakt portal – Radio Televizija Kontakt\n“Vidljiv rezultat nije moguć preko noći, ali sam uvjeren da će ga biti”, rekao je Harčenko u Bijeljini na javnoj tribini “Rusija – Republika Srpska – BiH, ekonomska saradnja”.\nRuski ambasador u BiH je kao strateške projekte istakao istraživanje nafte u Republici Srpskoj i izgradnju kraka gasovoda “Južni tok”.\n“Dobio sa informaciju da je u toku istraživanje bušotina, da posao nije nimalo lak, da je dugoročan, ali da se tokom i nakon njegove realizacije može očekivati vidljiv rezultat”, rekao je Harčenko.\nOn je dodao da je neophodno strpljenje, jer su i tokom realizacije ovog projekta vidljivi rezultati u socijalnom i u ekonomskom smislu, a postoji i mogućnost većeg zapošljavanja.\n“To je ono što je od posebnog značaja za regiju Bijeljina, ali i za cijelu Republiku Srpsku”, naglasio je Harčenko.\nKada je riječ o izgradnji kraka gasovoda “Južni tok”, Harčenko je napomenuo da će Bijeljina biti dio ovog posla i da predstoji potpisivanje ugovora, nakon čega bi počeli radovi na terenu.\n“Vjerujem da će ova regija biti jedna od važnijih u pogledu izgradnje kraka `Južnog toka`”, izjavio je Harčenko.\nOn je napomenuo da je ulaganje kompanije “Komsar enerdži” u Ugljeviku veliki projekat, koji je posebno važan, jer ruski privatnik realizuje ovako veliku investiciju.\n“Ugledne privatne ili djelimično državne kompanije iskazuju sve više svoj interes da posluju u Republici Srpskoj”, rekao je Harčenko i najavio da će u bijeljinskoj regiji biti realizovan i projekat zaštite životne sredine.\nHarčenko je izrazio želju da predstavnici opština Republike Srpske, koji prisustvuju današnjoj tribini, iskažu interes za saradnju sa ruskim partnerima.\nPredsjednik Privredne komore Republike Srpske Borko Đurić rekao je na tribini u Bijeljini da je Rusija najvažniji investitor i spoljnotrgovinski partner Srpske.\nAko se posmatraju statistički podaci o robnoj razmjeni, kaže Đurić, onda je ono što Srpska izvozi u Rusiju “u nivou statističke greške” u odnosu na ukupnu razmjenu, jer uvoz sirove nafte značajno nadmašuje izvoz Republike Srpske.\nOn kaže da uvoz na godišnjem nivou iznosi 1,16 milijardi KM i izvoz oko 50 miliona KM, što je nezadovoljavajuće.\nĐurić smatra da je neophodno ukrupniti kapacitete Srpske da bi bili zadovoljeni zahtjevi o količinama i kvalitetu za veliko i značajno rusko tržište.\nJavnoj tribini o ekonomskim odnosima Rusije i Republike Srpske, koju organizovao Centar za omladinsko preuzetništvo i zapošljavanje Srpske, prisustvovali su predstavnici 25 opština Srpske.\nRuski ambasador u BiH se prije javne tribine sastao sa gradonačelnikom Bijeljine Mićom Mićićem i tom prilikom ocijenio da je ova regija, kao i cijela Republika Srpska, izuzetno važno područje u koje Rusija ulaže, kao i da je ovaj proces od obostranog interesa.\n“Imali smo sadržajan razgovovor sa gradonačelnikom Bijeljine, za Rusiju je veoma važno da u okviru bilateralnih odnosa sa Republikom Srpskom, ima dobre poslovne i privredne odnose i sa ovim gradom”, rekao je Harčenko.\nOn vjeruje da će Rusija, kao i dosad, imati značajnu podršku rukovodstva Republike Srpske.\nMićić se zahvalio ruskom ambasadoru za stav da je bijeljinska regija strateški bitna za ekonomsku saradnju sa Rusijom, te da je posebno važno da su ruski projekti dugoročnog karaktera.\n“Ruski ambasador je izrazio zadovoljstvo zbog dobrog poslovnog ambijenta na našim prostorima”, rekao je Mićić i dodao da je Bijeljina spremna na svaki vid saradnje sa Rusijom.


Buš: Ulaganje u alternativnu energiju smanjiće zavisnost privrede SAD od nafte\nPredsednik Buš je izjavio da će investiranje u alternativne izvore energije smanjiti američku zavisnost od uvozne nafte. Predsednik je u utorak govorio u državi Kolorado, u jednoj laboratoriji finansiranoj od strane federalne vlade.\nPredsednik Buš je rekao da smanjenje američke zavisnosti od uvozne nafte predstavlja važan nacionalni cilj:\n”Mnogo sam vremena proveo brinući se zbog implikacija koju naša zavisnost od nafte ima po nacionalnu bezbednost, posebno zbog nafte iz delova sveta u kojima se ljudi ne slažu sa našom politikom ili sa našim načinom života.“\nPredsednik je rekao da alternativni izvori energije predstavljaju pitanje nacionalne bezbednosti, u trenutku kada 60 odsto sirove nafte u američkim rafinerijama dolazi iz inostranstva. On bi želeo da Kongres poveća finansiranje istraživanja metoda za čistije sagorevanje uglja, kao i za efikasnije korišćenje sunčeve energije i energije vetra. Buš je govorio u Nacionalnoj laboratoriji za obnovljive izvore energije, u kojoj su ranije ovog meseca zatvorena 32 radna mesta. Uoči predsednikove posete, pomenuta mesta su ponovo otvorena, zahvaljujući sumi od pet miliona dolara poslatoj iz Sekretarijata za energetiku. Buš je rekao zaposlenima da zemlja ceni njihov rad i da su nedoumice oko njihovog finansiranja rasčišćene:\n”U pitanju je, naravno, da li će dobre namere biti poduprte dolarima. Deo problema sa kojim se suočavamo jeste, na žalost, da se ponekad donose dobre odluke ali da zbog pitanja raspodele sredstava taj novac ponekad ne završava tamo gde bi trebalo.“\nPredsednik Buš je izneo želju da tokom naredne dve decenije smanji uvoz nafte sa Bliskog istoka za 75 odsto. Jedan od načina za dostizanje tog cilja biće da Amerikanci počnu više da koriste gorivo biljnog porekla, kao što je etanol koji se dobija pretežno iz kukuruza. Buš je rekao da ga ohrabruje i napredak u razvoju efikasnijih akumulatora za hibridne automobile, sposobne da za pogon koriste i benzin i električnu struju.


Šta je i kako funkcioniše online check in? - Aerodrom Parking\nPrijavljivanje za predstojeći let je procedura koju možemo obavljati putem interneta, posredstvom online check in formulara, ili prijavljivanjem za let na šalteru aerodroma.\nKod nekih avio kompanija (pr. Rayanair) online prijavljivanje je obavezno i ukoliko to ne učinite, izlažete se velikoj mogućnosti da ne dobijete kartu za ulazak u avion, ili boarding kartu. Nije teško naučiti kako funkcioniše online check in, naročito ako znamo da korišćenjem jedne ovako jednostavne opcije, dobijamo brojne pogodnosti.\nŠta je check in i koje su njegove vrste?\nKupljena avionska karta nije dovoljna da bi putnik dobio svoje mesto u avionu. Svaki putnik mora da ima i kartu za ukrcavanje, ili boarding pass. Karta za ukrcavanje generiše se i dodeljuje putniku prilikom prijavljivanja na let, u check in procesu.\nCheck in na let se može obaviti na aerodromskom šalteru (fizički) ili putem online check in formulara – na svom kompjuteru/telefonu ili na samouslužnom kisoku za online check na aerodromu.\nOnline check in je prijavljivanje na let putem internet stranice odabrane avio kompanije. Kroz samo nekoliko koraka, prilikom online prijave za let, dobijate boarding kartu (kartu za ukrcavanje) koju obavezno morate poneti sa sobom, ištampanu (neke avio komanije to imaju nagašeno) ili na telefonu – tako da je imate prikazanu na ekranu.\nOnline check in se može izvršiti preko interneta na računaru, tabletu ili pametnom telefonu i predstavlja odličan način da uštedite vreme koje biste proveli čekajući u redu na aerodromu.\nKako funkcioniše online check in?\nUputstva o vremenu u kom je potrebno izvršiti prijavljivanje na let, i kako funkcioniše online check in, obično se dostavljaju prilikom kupovne karte elektronksim putem i treba ga strogo poštovati.\nAvio kompanije najčešće ostavljaju svojim putnicima samo 48 sati pred let da obave online prijave za let, kada je i otvoren besplatan online check in, a nije zgoreg pridržavati se i sledećih smernica za uspešan online check in za let:\nPrijava za let traje od 48 do 36 sati pre poletanja;\nOnline prijava za let se završava sat vremena pre ukrcavanja na let;\nKada obavite online check in leta, pošaljite kopiju svoje boarding karte avio kompaniji na mejl, ili je odštampajte jednostrano (za svaki slučaj, ili ako kompanija naglašava da je morate imati na papiru – pr. Air Serbia);\nNakon online check in prijave za let, nije moguće praviti izmene na karti (osim za kompanije koje tu uslugu pružaju i na aerodromu);\nNaplata online check in postupka na aerodromu može da vas košta od 30 do 70 evra, zavisno od kompanije sa kojom letite;\nUz odštampanu kartu, putnik kod sebe mora imati isti identifikacioni dokument koji je korišćen za online check in (obično je to pasoš).\nUkoliko ne stignete da se u tom periodu online čekirate i dođete u situaciju da boarding kartu preuzmete lično kod low cost kompanija kao što su Rayanair, Wizz Air ili Easy Jet – check in se na aerodromu dodatno naplaćuje.\nPodaci na online check in prijavi\nSvaki putnik ima jedinstven boarding pass koji sadrži njegove podatke i podatke o samom letu. Spektar potrebnih informacija zavisi i definisan je poslovanjem odabrane avio kompanije. Podaci se odnose na rutu putovanja i destinaciju, postojanje vize, puno ime i prezime putnika, tip, broj i serija i važenje putnog dokumenta (lične karte i pasoša).\nOvi podaci su veoma važni jer će podudarnost podataka na karti za ukrcavanje i putnom dokumentu biti proverena od strane aerodromske sigurnosne kontrole. Ukoliko se podaci ne podudaraju, putniku neće biti omogućen ulazak u avion.\nProblem prtljaga prilikom online check in-a\nMožemo reći da je jedina mana online check in prijave na let ta da se njome ne mogu koristiti putnici koji imaju prtljag, odnosno putnici koji imaju kofer/torbu koja ne potpada pod “ručni/kabinski” prtljag.\nPutnici koji imaju prtljag za predaju, potrebno je da svoje torbe dostave na šalter za brzu predaju prtljaga (baggage drop off) najkasnije 45 minuta pre leta, a da na odlaznim vratima budu najkasnije 20 minuta pre leta.\nPutnici koji nemaju prtljag, a obavili su online čekiranje, ne moraju da dolaze na šalter za prijavu putnika i mogu odmah da idu ka pasoškoj i bezbednosnoj kontroli.\nUz par klikova do leta sa najvećim kompanijama sveta.\nVećina avio kompanija ima omogućen online check in za letove iz Beograda a među njima su i Air Serbia, Austrian Airlines, Alitalia, Emirates, Etihad Airways, Lot Polish, Lufthansa, Qatar Airways, Swiss, Turkish Airlines i drugi.\nUsluga online ili web check in prijavljivanja za let omogućava manje provedenog vremena na aerodromu, kao i biranje sedišta u avionu. Za uspešno korišćenje ovog modula potrebno je samo pridržavati se jednostavnih smernica koje vam avio kompanija sa kojom putujete odstavlja na mejl prilikom kupovine karte.\nPutovanje avionom nikada nije bilo jednostavnie ni lepše, sa brojnim uslugama koje avio kompanije nude kako bi privukle putnike na svoje letove. Vreme je da odložite volan i na krilima modernih aviona obiđete svet u samo par klikova.\nPovoljan parking na aerodromu – kako uštedeti?\n5 stvari koje možete raditi čekajući let na aerodromu


CANON PREDSTAVIO IMAGEPRESS C165 • Print Magazin\nNovi član Canon imagePRESS porodice, multifunkcionalni digitalni, laserski štampač C165 predstavljen je medijima u utorak, 10. septembra u Canon Customer Experience centru u Parizu. Radi se o štampaču koji ima mogućnost crno-bele i štampe u boji (4 boje) pa je reč o, kako je istaknuto na predstavljanju, jedinstvenom štampaču koji objedinjuje kvalitet profesionalne štampe kroz imagePRESS tehnologiju i jednostavnost rukovanja kancelarijskog uređaja kroz korisničko okruženje imageRUNNER ADVANCE.\nŠtampač imagePRESS C165 zbog svojih karakteristika i mogućnosti, namenjen je pre svega za in-house upotrebu u kompanijama koje imaju potrebu za kvalitetnom štampom malih i srednjih tiraža, zatim dizajnerskim agencijama, malim i srednjim kompanijama, kao i kopirnicama. Štampač ima in-line doradnu liniju s mogućnošću savijanja i klamovanja, a uz A3 i A4 format, može štampati do 1,3 m dužine i na medijima debljine do 350 g/m2 različitih tekstura. Optimalni volumen štampe kreće se od 15 do 80 hiljada A4 otisaka mesečno. Zbog svega toga, u kompaniji Canon ističu da je idealan za štampu različitih materijala, od izveštaja, brošura, kataloga, preko priručnika, vizit karti, pozivnica, banera pa sve do prototipova i personalizovane ambalaže malih tiraža.\nKako je istakao Mark Lawn, direktor rešenja za profesionalnu štampu u kompaniji Canon Europe, C165 spaja najbolje od Canon tehnologije. „Živimo u vreme kada korisnici žele postići što više u što manje vremena i sa što manje ulaganja. C165 je upravo to, multifunkcionalni štampač koji nudi sve od osnovnog skeniranja, preko kvalitetne štampe do osnovne dorade. Kompanije će vrlo brzo videti dodatnu vrednost koju donosi poslovanju bilo kroz kreativan sadržaj, bilo kroz povraćaj ulaganja i to zbog tri ključne stvari: mogućnosti štampe na atraktivnim materijalima različitih dimenzija, štampe na materijalima različite teksture koja doprinosi taktilnom iskustvu, kao i štampa varijabilnih podataka za još veći angažman korisnika“, rekao je g. Lawn.\nŠtampač kreće u prodaju odmah, a za početak će biti dostupan samo na evropskom tržištu.


Grad Laktaši podržao projekat Dnevnog centra u Kosovskoj Mitrovici | Laktaši - Glas Laktaša - Nezavisni online magazin\nLAKTAŠI, 17. maja – Najmlađi grad u Srpskoj Laktaši donacijom za opremanje Dnevnog centra “Podrži me – 9. januar” u Kosovskoj Mitrovici priključio se grupi od više 30 gradova i opština Republike Srpske koji su donirali sredstva za ovaj humani projekat.\nPredsjednik Odbora za pomoć Srbima na Kosovu i Metohiji Milorad Arlov rekao je da je do sada ukupno 299 donatora učestvovalo u ovom projektu namijenjenom djeci i mladima sa poteškoćama iz Udruženja roditelja “Podrži me” Kosovska Mitrovica.\nDo sada u izgradnju i opremanje prikupljeno i utrošeno više od 300.000 evra, rekao je Arlov.\nOn je napomenuo da je potrebno još sredstava da u potpunosti bude opremljen ovaj veliki objekat od 714 metara kvadratnih, uređena životna sredina, ugrađen lift te kuhinja.\nArlov je zahvalio svima za pomoć i podsjetio da će ova djeca i mladi u pratnji roditelja, uz veliki broj školske djece sa Kosova i Metohije i Gline sa Banije, doći 25. juna u Srpsku u okviru desetog jubilarnog projekta “Spojimo djecu Kosova i Metohije i Republike Srpske”.\nPrethodni tekstTragedija kod Laktaša: U rijeci se utopila petogodišnja djevojčica\nSledeći tekstDETALJI TRAGEDIJE NA ROĐENDANU KOD LAKTAŠA: Niko nije primijetio kada je djevojčica ušla u improvizovani bazen


Srbija stopirala uvođenje 5G mreže i to ne zato što nam ne treba već zato što nema para | Luftika\nSrbija stopirala uvođenje 5G mreže i to ne zato što nam ne treba već zato što nema para\nSvi planovi za uvođenje superbrze 5G mobilne mreže u Srbiji su otkazani. Ono što je prvobitno predstavljeno kao spas za privredu Srbije, sada je premijerka Ana Brnabić okarakterisala kao nepotrebno.\nSrbija neće dobiti 5G mrežu 2021. godine, Vlada i mobilni operatori su se složili da prvo treba dodatno razviti 4G mrežu u svim delovima zemlje.\nKorona virus: Brnabić najavila elektronske sertifikate za vakcinisane,…\nPremijerka Ana Brnabić kaže da građanima ne treba 5G mreža, iako su ranije svi državni funkcioneri, uključujući Regulatornu agenciju za elektronske komunikacije, tvrdili da je 5G presudan za privredu Srbije, pa prema tome i za građane. Stručnjaci za telekomunikacije kažu da je pravi uzrok promene planova to što država jednostavno – “za sada nema para”.\n“Naplaćujemo PCR testove dodatnih 3.000 po testu pa ćemo imati za 5G”, rekla je premijerka.\nNakon što se našalila, premijerka je i objasnila da Srbija ne zaostaje i da većina evropskih zemalja takođe nije uvela 5G mrežu, piše N1.\noznake5G 5g mreža srbija ana brnabić srbija odustala od 5g\nBrnabić priznala da je bila pozvana na Palminu žurku gde se svi ljube, samo muški i muški NE


24.03.2019 u 17:12\nU Francuskoj 2.000 ljudi osuđeno zbog nereda na protestima Žutih prsluka\nPARIZ - Oko 2.000 ljudi osuđeno je, a 8.700 je privedeno od polovine novembra u Francuskoj kada su počeli protesti građanskog pokreta „Žuti prsluci”, saopštilo je danas Ministarstvo pravde. „Od 2.000 osuđenih, oko 40 odsto njih je dobilo zatvorske kazne, a 60 odsto druge vrste kažnjavanja, kao na primer društveno koristan rad ili uslovne zatvorske kazne”, rekla je francuska ministarka pravde Nikol Belube za televiziju BFMTV. Prema njenim rečima, zatvorske kazne se kreću od mesec dana do tri godine. Ministar unutrašnjih poslova Kristof Kastaner izjavio je da su na jučerašnjem protestu Žutih prsluka privedene 233 osobe, prenosi Beta. Apolitički pokret „Žuti prsluci” protestuje od 17. novembra protiv opšte politike predsednika Emanuela Makrona. Na tim protestima je izbijalo


OTVOREN 8. MEĐUNARODNI NAUČNI SKUP MCP-CE 2018. – Pokrajinski sekretarijat za visoko obrazovanje i naučnoistraživačku delatnost\nOTVOREN 8. MEĐUNARODNI NAUČNI SKUP MCP-CE 2018.\n19. septembra 2018. Urednik Vesti 0\nU amfiteatru Rektorata Univerziteta u Novom Sadu danas je otvoren osmi po redu Međunarodni naučni skup o industrijskoj proizvodnji i inovacijama. Reč je o konferenciji koja predstavlja vodeći događaj u polju masovne proizvodnje prema individualnim zahtevima kupaca, digitalizacije i otvorenih inovacija u Evropi. Skup je pozdravio dr Sabolč Halaši, pomoćnik u pokrajinskom sekretarijatu za visoko obrazovanje i naučnoistraživačku delatnost, koji je tom prilikom istakao da Fakultet tehničkih nauka, koji je organizator skupa, osim što predstavlja naveći fakultet na Univerzitetu u Novom Sadu, sa više od 14.000 studenata, je i lidera novih trendova na tržištu rada.\n„Ova konferencija je važno mesto za mlade istraživače, jer će imati priliku da čuju korisne informacije o masovnom prilagođavanju i personalizaciji, kao i o otvorenim inovacijama, počev od toga kako ostvariti profit za industriju i fakultete“, rekao je pomoćnik Halaši i dodao da Sekretarijat kroz svoje programe i projekte pomaže visokoškolske ustanove na teritoriji AP Vojvodine, ali podržava i saradnju između privrede i nauke. Ta podrška ove godine iznosi 25 miliona dinara, naglasio je Halaši i dodao da je Konkurs za ovaj program i dalje otvoren.\nOve godine akcenat Konferencije, na kojoj učestvuje 60 istraživača iz 14 zemalja Zapadne Evrope, SAD i Saudijske Arabije, stavljen je na „digitalno potrošačko iskustvo“, kako bi se naglasila trenutna globalna industrija i marketinški trendovi, koji otvaraju beskrajne mogućnosti za potrošače i izražavanje njihove individualnosti i kreativnosti, a pružaju i priliku za inovacije i nove poslovne modele.


Doktori su Kardi Bi, naime, naredili da mora da miruje, zbog otoka koji su nastali jer se nije pridržavala uputstava lekara.\n- Mrzim da otkazujem koncerte jer volim novac. Zavisna sam od para - rekla je ona obožavateljima na društvenim mrežama, pa nastavila:\n- Imala sam korekciju grudi i liposukciju nakon rođenja ćerke. Otkazujem nastupe koji bi mi doneli milione dolara, ali zdravlje je zdravlje.\nAtraktivna Kardi Bi se proslavila pre dve godine, pesmom "Bodak Yellow", a nakon nje su usledili hitovi "MotorSport" i "I Like It", dok se pre nekoliko godina bavila striptizom.\nKardi Bi je nedavno kupila ogromnu vilu, od koje će vam pasti vilica, a sve fotografije velelepnog zdanja možete pronaći OVDE.


27. januara, 2021 Vesti iz Srbije Napišite komentar\nNa snimku koji kruži društvenim mrežama se vidi kako se dva radnika obezbeđenja raspravljaju sa nekolicinom lica, očigledno zbog pokušaja krađe u butiku robne marke Zara u Beogradu u samom centru u ulici Knez Mihailova.\nVeliki broj korisnika društvenih mreža govori da se radi o grupi od desetak migranata koji su na kraju odneli jednu jaknu. Obezbeđenje nije uspelo to da spreči. Do sada nije potvrđena informacija da li se zaista radi o migrantima a vi sami to prosudite na snimku.\nNa snimku u objašnjenju se jasno tvrdi da je radnica buti potvrdila da se radilo o migrantima koji su bili u većoj grupi. A neko komentariše u pozadini da je potrebna pomoć.\nTagovi: Beograd - krađa - migranti


Crippled Corner: MANOS SUCIAS\nDebitantski film Josefa Kubote Wladyke je priča o dva kolumbijska očajnika koji treba da pretegle tzv. narko-torpedo svojom brodicom i na tom putu se međusobno bolje upoznaju ali i upadaju u nevolje koje će im promeniti život.\nWladyka je na ovom filmu imao pokroviteljstvo Spike Leeja, i on je američki reditelj poljsko-japanskog porekla, međutim sam film izgleda kao kolumbijski art house, potpuno je lokalno izveden, bez ikakvog ugla gledanja sa strane. Izraz je sirov ali i vizuelno visokoestetizovan, a film je veoma vibrantan pri početku i izuzetno dinamičan u završnom činu.\nSredišnji deo je najstatičniji, mahom je dijaloški i glumački je izazovan i tu se Wladyka osrednje snalazi sa glumcima koji imaju energiju ali i ograničenja naturščika.\nIpak, ovaj jednostavan niskobudžetni debi, sa tom art house razbarušenošću najava je Wladykinog potencijala koji će on i više nego ispuniti osam godina kasnije u filmu CATCH THE FAIR ONE u kome će sve ono što je u ovom filmu dobro biti dopunjeno stvarima koje je u međuvremenu savladao radeći prestižne serije.\nUprkos tome što film govori o ličnoj odgovornosti, o činjenju i nečinjenju, ne bih ga striktno povezao sa Sartreom što eventualno implicira naslov.


Čišćenje i dezinfekcija sanitarija\nČišćenje i dezinfikovanje javnih sanitarnih prostorija je važan problem u svetu, za koji je potrebno optimalno rešenje. Čišćenje podrazumeva uklanjanje vidljive prljavštine sa svih površina a dezinfikovanje uklanjanje ne samo vidljive prljavštine, već i nevidljivih elemenata kao što su bakterije, koje mogu biti prenosioci bolesti. Ovo znači da i kada se dobro očiste, potpuno čiste sanitarne prostorije treba periodično dezinfikovati. NUKLEUS sanitarni program pruža nove sisteme za čišćenje i dezinfekciju javnih sanitarnih prostorija bilo kojih dimenzija. Korišćenjem specijalno dizajniranih mašina, umesto manuelnog rada, javne sanitarne prostorije se u potpunosti očiste i dezinfikuju za veoma kratko vreme uz odlične i zagarantovane rezultate. Konačno je moguće dostići veći nivo higijene u javnim toaletima, povećati produktivnost i postići veće zadovoljstvo ljudi koji se bave čišćenjem. Sani sistem se sastoji u korišćenju jedinstvene mašine pomoću koje se prskaju sve površine hemijskim rastvorom, ispiraju nakon nekoliko minuta i usisava se sva zaostala tečnost sa poda tako da prostorija ostaje čista, dezinfikovana i suva. Ovaj sistem je prikladan za svakodnevno čišćenje i dezinfekciju javnih sanitarnih prostorija malih i srednjih dimenzija. Naš Italijanski partner je razvio i patentirao revolucionarni sistem za čišćenje i dezinfekciju javnih sanitarnih prostorija, pomoću pene, ispiranjem svih površina i usisavanjem poda i to sa jednom mašinom. Pena obezbeđuje produženo dejstvo hemikalija na prljavštinu i bakterije pa je shodno tome idealna za mnoga mesta koja zahtevaju intezivno dejstvo čišćenja.\nSani 30 B\nSani 15 Sani 15 je mašina za čišćenje i dezinfekciju javnih sanitarnih prostorija do 200 m2. Njena funkcija se sastoji od prskanja hemijskog rastvora, ispiranja i usisavanja. Sa Sani mašinom javne sanitarne prostorije se vrlo brzo u potpunosti mogu očistiti, dezinfikovati, suve su za veoma kratko vreme i lepo mirišu. Pri tom je operacija čišćenja veoma jednostavna a radnik ne dolazi u kontakt sa površinama koje se čiste. Mašina se koristi odmah i ne zahteva posebnu obuku operatera. Mala je i lagana, lako se može odložiti ili preneti sa jednog mesta na drugo. Upotrebom dodataka, može se koristiti i kao injekciono-ekstrakciona mašina za čišćenje tepiha i tapaciranog nameštaja.\nSani 30 B je nova mašina sa napajanjem na baterije za čišćenje i dezinfekciju javnih sanitarnih prostorija. Pošto radi na baterije, mašina je jako pokretljiva i može se lako koristiti na bilo kom mestu, bez nelagodnosti koju stvara kabl električne struje. Idealna je za bolnice, škole, univerzitete, fabrike i druga mesta gde rad bez električnog kabla predstavlja veliku prednost. Ugrađeni punjač baterija omogućava da se mašina dopuni tako što se jednostavno priključi na utičnicu za struju.\nSani 30 Sani 30 je mašina za čišćenje i dezinfekciju javnih sanitarnih prostorija srednje veličine. Kao i prethodna samo sa većim rezervoarima i autonomijom, njena funkcija se sastoji od prskanja hemijskog rastvora, ispiranja i usisavanja. Sa Sani mašinom javne sanitarne prostorije se vrlo brzo u potpunosti mogu očistiti, dezinfikovati, suve su za veoma kratko vreme i lepo mirišu a uz to operacija čišćenja je veoma efikasna a i prijatna. Hemija dejstvuje i na teško pristupačnim delovima sanitarija koje je ručno teško ili nemoguće očistiti. Mašina se koristi odmah i ne zahteva specijalnu obuku operatera. Mala je i lagana, lako se može odložiti ili preneti sa jednog mesta na drugo. Upotrebom dodataka, može se koristiti i kao injekciono-ekstrakciona mašina za čišćenje tepiha i tapaciranog nameštaja.\nSani 15 P\nSani 15 P je najmanji model iz ponude uređaja koji rade sistemom pena- spiranje-sušenje, patentiranim od strane našeg ino-partnera. Ovaj sistem omogućava brzo i lako bezkontaktno pranje penom sanitarija i prostorija prekrivenih pločicama. Pored navedenog, ovaj uređaj se primenom opcionih dodataka može koristiti i za suvo pranje mebla, unutrašnjosti automobila i tepiha.\nSani 70 P Sani 70 P je najveći model iz ponude uređaja koji rade sistemom pena- spiranje-sušenje Za razliku od prethodnog modela poseduje veće rezervoare. Namenjen je čišćenju izuzetno velikih sanitarnih površina. Primenom opcionih dodataka može se koristiti i za suvo pranje mebla, unutrašnjosti automobila i tepiha.\nSani 30 P Sani 30 P je srednji po veličini model iz ponude uređaja koji rade sistemom pena-spiranje-sušenje. Za razliku od prethodnog modela poseduje veće rezervoare i mnogo snažniju PumpTec klipnu pumpu a samim tim brže čišćenje većih površina. Primenom opcionih dodataka može se koristiti i za suvo pranje mebla, unutrašnjosti automobila i tepiha.\nSani VPS Sani VPS je inovativna mašina, na električnu struju, koja u kontinuitetu može da prska penu i ispira. Voda koja se koristi za penu i ispiranje uzima se direktno iz vodovodne mreže, tako da mašina ima gotovo neograničenu autonomiju. Čista hemikalija se drži u posebnom rezervoaru, zapremine do 20 litara i mašina je automatski koristi u kontrolisanoj količini. Sani Penomat je namenjena za čišćenje svih površina gde postoje odvodi pa nije potrebno usisavanje kao na primer: objekti sa tuševima, saune, bazeni, kampovi.


Sportske.net - NBA igrači u kvalifikacijama za Mundobasket? Selektor objasnio situaciju!\nObjasnio je i zašto je Nikola Kalinić toliko bitan igrač za reprezentaciju.\nSvetislav Pešić je danas gostovao na televiziji K1, gde je govorio o svemu što se dešava oko reprezentacije Srbije u ovom trenutku.\nPosebno je objasnio koliko mu je bitan Nikola Kalinić u reprezentaciji i kako bez njega praktično nema ni pravog Jokića.\n"Džordan bez Kukoča i Pipena ne bi bio toliko veliki. Jokić bez Kalinića u reprezentaciji isto...", objasnio je Pešić.\nReprezentaciju Srbije prvo čekaju kvalifikacije za Mundobasket, a potom Eurobasket. U ovom trenutku je veliko pitanje u kakvom ćemo sastavu igrati kvalifikacije.\n"Pitanja su uvek da li ćemo igrati sa najjačim igračima, da li smo favoriti, a Evropsko prvenstvo je daleka budućnost", rekao je Pešić.\n"Čekamo da se završi ABA liga, neki igrači moraju na operaciju, neki neće igrati ni EP, neko mora da se odmara... Igramo 30. juna u Rigi, a 3. igramo sa Belgijom u Nišu", rekao je Pešić koji je najavio prvo kvalifikacije za Mundobasket.\n"Ne znam da li možemo da računamo na NBA igrače u kvalifikacijama. Postoji dogovor između NBA i FIBA, koji glasi da praktično igrači iz NBA teško mogu igrati. Oni mogu da treniraju samo 28 dana sa ekipom. Bjelica je još u programu, Marjanović je još u programu jer su u finalu konferencije... Bjelica ne zna gde će i šta će jer je slobodan ugovor, počinju pregovori, to su važne stvari", rekao je Pešić.\n"Imam neki stav oko svega, nema problema, samo rešenja. Za sve nas je to veliki izazov, ako je takva situacija, da vidimo šta možemo da napravimo od toga. Počeli smo prošle godine pripreme za OI sa četiri igrača. Jedan bolestan, drugi dolazi... Dođu Italijani, naprave dominaciju i nema nas. U januaru mesecu iste godine, zvali su me novinari i pitali da li imamo šanse da uzmemo medalju na OI? Loša priprema - loši rezultati", rekao je Pešić.


Djukić: Nije bila lepa utakmica, biće bolje u revanšu | Novinska agencija Beta\nSPORT | 18.08.2017 00:05\nTrener fudbalera Partizana Miroslav Djukić rekao je da je važnost večerašnje utakmice protiv Videotona, u prvoj utakmici baraža za Ligu Evropa, sputala njegovu ekipu i da očekuje da će crno-beli u revanšu protiv biti rasterećeniji i bolji.\n"Zaista teška utakmica, nije bila lepa fudbalski, ali je bila puna naboja i taktičkih zadataka. Nijedna ekipa nije uspela da ostvari pas igru, nije bilo puno šansi i lepote... Ostaje 90 minuta u Madjarskoj da se odluči pobednik", rekao je Djukić posle meča.\nFudbaleri Partizana i Videotona igrali su večeras u Beogradu nerešeno bez golova u prvoj utakmici baraža za plasman u Ligu Evropa.\n"Protivnik je dobar i odlično poznaje našu ekipu, nije nam dozvolio igru, a takodje i pritisak važnosti utakmice je sputavao igrače. Svi su svesni težine utakmice i šta znači za klub, nije lako igrati ovakve mečeve. Znaš ako primiš gol kući da se nalaziš u teškoj situaciji. Mislim da će nam biti lakše u revanšu, da ćemo biti rasterećeniji i mirniji i da ćemo moći da uspostavimo pas igru. Očekujem da pružimo daleko bolju igru", rekao je Djukić.\nTrener Partizana je naveo da je zadovoljan igrom svoje ekipe u odbrani.\n"Rekao sam i pre utakmice da je bitno zadržati nulu i da je to nešto što nam daje stabilnost. U poslednje dve utakmice smo bez primljenog gola, dajemo utisak čvrste ekipe. Zadovoljan sam kako ekipa radi u defanzivi. U napadu sigurno možemo i moramo bolje", rekao je Djukić.\nRevanš utakmica igra se naredne nedelje u Felčutu, a Djukić je ocenio da obe ekipe imaju podjednake šanse za prolaz u grupnu fazu.\n"Mislim da su šanse i dalje 50-50. Ostaje 90 minuta da se odigra, biće isto i u Madjarskoj tvrda i taktička utakmica gde će pobednika odlučiti detalji", naveo je Djukić.\nDmitrović: Pronašli smo žicu uspeha\nVenger: Mržnju navijača Arsenala ne shvatam lično


Prema rečima trenera crno-belih Vlade Jovanovića, u pitanju je tradicionalna prijateljska utakmica koju, zbog trenerskog sujeverja, imaju nameru da odigraju svake godine u pripremnom periodu.\nPartizanu i njemu kao treneru posle prošlogodišnje prijateljske utakmice u Kraljevu posrećilo se da uzmu tri trofeja.\nJovanović je iskoristio priliku da se zahvali kraljevačkoj publici koja je, kako je rekao, bila izvanredna, ali i navijačima Partizana koji su došli u velikom broju.\n"Naš tim nije kompletan, ali danas nam je došlo pojačanje iz Amerike. Ejsi Lou je stigao popodne u Beograd, a Raduljica se priključio treninzima pre dva dana, ali nismo hteli da rizikujemo da odmah krene sa utakmicama. Rašku Katiću je posle teške povrede ovo bila prva utakmica", rekao je Jovanović.\nOn je pohvalio ekipu Sloge koje je, prema njegovim rečima, prikazala dobru igru i pružila jak otpor, zbog čega je krajnji rezultat ocenio kao nerealan, budući da su dva tima, kako je rekao, "manje-više bili u egalu tokom čitave utakmice".


Magacin polovnih stvari Crvenog krsta | Regionalne\nVest: Magacin polovnih stvari Crvenog krsta\nJedan od važnih segmenata rada koceljevačkog Crvenog krsta jeste magacin polovnih stvari koji je ponovo u funkciji i radiće sve dok to bude bilo moguće zbog epidemiološke situacije.\n–Mi imamo preporuku da primamo donacije u vidu polovnih stvari, s tim da garderoba, pored toga što mora biti oprana i uredno složena, neophodno je da bude i hemijski tretirana, odnosno da prođe proces hemijskog čišćenja i da građani mogu da je predaju Crvenom krstu uz potvrdu o izvršenom tretmanu. Imajući u vidu činjenicu da to za građane Koceljeve nije baš jednostavno izvesti, jer u našem mestu nemamo radionicu za hemijsko čišćenje, već su primorani da garderobu nose u obližnje gradove, mi to radimo u ime naših građana, a opet u cilju da bismo osigurali da ono što dajemo iz našeg magacina socijalno ugroženim sugrađanima bude urađeno na bezbedan način - izjavio je sekretar ove humanitarne organizacije.\nPrema rečima Milana Glumca za kratko vreme iz magacina polovnih stvari izdato je robe za 80 porodica ili za oko 240 stanovnika opštine. Sa dolaskom hladnijeg vremena povećava se potreba za toplijim stvarima, pa tako u Crvenom krstu ističu da im nedostaje obuća za decu i odrasle, posebno za muškarce.\n–Takođe, jakne za starije su nam neophodne, jer građani uglavnom doniraju garderobu za decu i to mahom imamo, ali su nam problem stariji korisnici, u većoj meri muška populacija - istakao je Glumac i apelovao na sve one koji imaju višak garderobe, posebno deficitarne, da se sete ljudi koji su u stanju socijalne potrebe i kojima bi ono što neko drugi ne koristi dobro došlo.


Nasleđe, sloboda, progres i raznolikost predstavljeni izložbom „Evropski fenomeni u kolekciji Galerije Matice srpske“\nVi ste ovde:Početna»Projektne aktivnosti»Nasleđe, sloboda, progres i raznolikost predstavljeni izložbom „Evropski fenomeni u kolekciji Galerije Matice srpske“\nBy Antonela objavljeno\t 11/07/2018 Projektne aktivnosti\nNasleđe, sloboda, progres i raznolikost kao vrednosti na kojima se temelji evropska civilizacija, teme su izložbe „Evropski fenomeni u kolekciji Galerije Matice srpske“, koja je otvorena u ovoj ustanovi kulture, u sklopu obeležavanja 2018. godine kao Evropske godine kulturnog nasleđa. Izložbu je otvorio šef za informisanje, komunikaciju i medije Delegacije Evropske unije u Srbiji, Pol-Anri Prese.\n„Čast mi je i zadovoljstvo što imam priliku da otvorim ovu izložbu i smatram da je lepo što se i Srbija priključila drugim državama Evropske unije u obležavanju godine evropskog kulturnog nasleđa, nizom aktivnosti koje sprovodi Delegacija EU u Srbiji, uz pomoć Ministarstva kulture i informisanja i brojnih ustanova kulture. Moto kampanje je „Naše nasleđe: gde prošlost susreće budućnost“ i u tom kontekstu posmatrano nalazimo se na pravom mestu jer je Galerija Matice srpske pravi primer kako u savremeno doba jedna od najstarijih ustanova kulture uspeva da sakupi, čuva i predstavi najbolje primere sprskog kulturnog nasleđa koje će pomoći sadašnjim i budućim generacijama da izgrade svoj identitet a da se ne odreknu identiteta koji im je ostavljen u nasledstvo“, rekao je Prese.\nUpravnica Galerije Matice srpske, Tijana Palkovljević istakla je da izložba obuhvata 67 dela nastalih u periodu od 1850. do 2005. godine, koja su odabrana kako bi se publika podstakla na promišljanje i preispitivanje evropskih fenomena.\n„Timski smo izabrali dela koja ilustruju fenomene na kojima počiva Evropska unija – sloboda, nasleđe, progres i raznolikost. Na vama je, kao publici, da razmislite šta sve još može biti evropski fenomen i da li smo odabrali prave fenomene, te da li su to zaista priče koje ove slike pričaju. U pitanju su dela iz naše kolekcije koja pripadaju uglavnom domaćim autorima, svega nekoliko su naslikali strani slikari, a koja, predstavljena na ovaj način, daju drugačiji uvid i drugačiji pogled na kolekciju Galerije Matice srpske“, rekla je Palkovljević.\nIzložbu prati dvojezična publikacija Evropski fenomeni u kolekciji Galerije Matice srpske / European Phenomena in the Collection of the Gallery of Matica Srpska sa tekstovima kustosa i konzervatora mr Danila Vuksanovića, Luke Kulića, Miroslave Žarkov i Stanislave Jovanović, kao i reprodukcijama svih izloženih umetničkih dela iz kolekcije Galerije Matice srpske.\nPomoćnica ministra za međunarodne odnose i evropske integracije pri Ministarstvu kulture i informisanja Republike Srbije, Asja Drača Muntean, objasnila je šta za nju lično predstavljaju teme kojima se izložba bavi.\n„Kada govorimo o nasleđu to je sve ono što jedna zajednica prepoznaje kao svoje nasleđe. Sloboda je nešto čemu težimo kao pojedinci i kao društvo. Progres je društveni i ekonomski razvoj, koji su isprepletani i bez kojih Evropa nije prepoznatljiva. I naravno, tu je raznolikost kao temeljna vrednost evropskog društva, koja mene podseća na raznolikost kulturnih izraza koje mi kao društvo štitimo i tumačimo. Upravo ova izložba ali i predavanja koja će biti organizovana na ove četiri teme ispunjavanju sve kriterijume koji su navedeni u odluci Evropske unije kojom je pokrenuta kampanja obeležavanja godine evropskog kulturnog nasleđa. Iako Srbija nema status članice Evropske unije pozvani smo da se uključimo u ovu agendu i da iskoristimo ovu inicijativu da promovišemo kulturno nasleđe Srbije, a Galerija Matice srpske na pravi način je to učinila ovom izložbom“, rekla je ona.\nTokom trajanja izložbe biće priređena kustoska vođenja subotom u 11 i 17 sati i predavanja petkom u 19 sati, a detaljne informacije nalaze se na internet stranici Galerije Matice srpske. Izložba je otvorena do 16. septembra 2018. godine.


U Dimitrovgradu završen trodnevni turnir u mini fudbalu za decu - FK „Balkanski“ pobednik poslednjeg dana nadmetanja - Far\nU Dimitrovgradu je danas završen trodnevni turnir u mini fudbalu za decu, na kojem su učestvovali dečaci i devojčice od 1 do 6 razreda osnovnih škola u okrugu. Poslednjeg dana takmičenja u kategoriji dece 2004/05. godište, najbolja je bila ekipa FK „Balkanski“ iz Dimitrovgrada, koja je u finalu savladala KMF „Banjica“ iz Bele Palanke rezultatom 3:2. Treće mesto pripalo je devojčicama ŽFK „Jedinstvo 2014” iz Pirota.\nO samom turniru, organizaciji i odazivu dece za portal FAR govorili su Branislav Vasov, predstavnik Sportskog saveza „Caribrod“ i Zoran Đurov, zamenik predsednika opštine Dimitrovgrad.\n„Zadovoljan sam organizacijom ovog trodnevnog turnira, koji je okupio preko 140 dece od 1 do 6 razreda iz Dimitrovgrada, Babušnice, Pirota i Bele Palanke. Glavni cilj ove sportske manifestacije je popularizacija fudbala, da se deca okrenu zdravom načinu života i da se razvijaju u duhu sporta i fer pleja. Nadam se da će turnir poprimiti tradicionalni karakter i da ćemo i sledeće godine ugostiti mlade fudbalske nade ovde u sportskoj hali u Dimitrovgradu“ – kaže Vasov.\nZamenik predsednika opštine Dimitrovgrad, Zoran Đurov istakao je za FAR da će lokalna samouprava nastaviti da ulaže u sport, jer je to jedini način da se najmlađi odvoje od savremenih društvenih tvorevina, kompjutera, društvenih mreža i slično.\n„Bio sam prisutan ovde u sportskoj hali sva tri dana trajanja turnira. Uvek postoji prostor da organizacija bude na višem nivou, međutim ovom organizacijom sam sasvim zadovoljan. Tome u prilog ide i raspoloženje ovih dečaka i devojčica, koji su na svakom koraku iskazivali radost i sreću. Verujem da ćemo iduće godine zajedno sa Sportskim savezom organizovati turnir šireg formata i uveren sam da je ovo samo početak saradnje na okružnom nivou, kada su u pitanju sportske priredbe za najmlađe. Moja je želja da sledeće godine u turnir uključimo i decu predškolskog uzrasta“ – kaže Đurov.\nOrganizatori prvog turnira u mini fudbalu za decu „Dimitrovgrad 2017“ su Sportski savez Caribrod, opština Dimitrovgrad i “Sportsko-turistički centar Caribrod”.\nKMF„Pirot“ pobednik prvog, Babušnica drugog dana turnira u mini fudbalu za decu „Dimitrovgrad 2017“ U Dimitrovgradu i Beloj Palanci od 21. do 24. avgusta Okružna zabavna škola sporta Okružna zabavna škola sporta danas i sutra na terenima STC-a u Dimitrovgradu Konstantinos Konstandinodis pobednik 6. Caribrodskog MTB Maratona – samo 33 takmičara za nastavak tradicije\nБабушницаБела ПаланкаБранислав ВасовДимитровградЖФК Йединство 2014заместник-кмет на община ДимитровградЗоран ДжуровКМФ БаницаПиротСпортен съюз ЦарибродСТЦТурнир в мини футбол за децаФК БалканскиЦариброд\nU Bosilegradu održan peti Memorijalni fudbalski turnir “Vladimir Čipev“\nReporteri FAR-a u Nišu: Održana centralna manifestacija obeležavanja Dana MUP-a Srbije\n+ две = 3


Autor Tema: Pronađeni ostaci mamuta koji mogu da se kloniraju! (Pročitano 973 puta)\n« poslato: 13.10.2015. 23:57 »\nRuski naučnici su na ostrvu Lijakovski otkrili delove kože i kljova mamuta koji mogu biti pogodni za dobijanje DNK neophodnog za kloniranje životinje.\nMeđunarodna ekspedicija koju je predvodio tim naučnika sa Univerziteta iz Jakutska na ostrvu Lijakovski otkrila je šest primeraka fosila mamuta pogodnih za vađenje DNK.\n„Ostrvo Lijakovski se smatra 'kontinentom mamuta'“, objasnio je Semjon Grigorev, vođa ekspedicije na ostrvima i direktor Muzeja mamuta u Jakutsku na Univerzitetu u severoistočnoj Rusiji.\n„Najveći broj ostataka mamuta na svetu je upravo ovde i zato smo izabrali ovu oblast za sprovođenje naše studije“, rekao je Grigorev.\n„Za početak, zajedno s arheolozima sproveli smo iskopavanje na najsevernijem mestu gde je drevni čovek živeo, nedaleko od sela Kazačje, gde smo pronašli ogroman broj kostiju mamuta, kao i drevne alate“, rekao je Grigorev u ime ekspedicije, koja je održana u dve faze od 11. avgusta do 29. septembra.


Kapiten reprezentacije na meti kritika: Predsednici smeta što će igrati za ruski klub /video/ - Sputnjik Srbija\n22:37 27 Novembar 2020\nKapiten reprezentacije na meti kritika: Predsednici smeta što će igrati za ruski klub /video/\n17:59 10.07.2020 Preuzmite kraći link\nPredsednica Gruzije Salome Zurabišvili osudila je prelazak košarkaša Tornika Šengelije u ruski klub.\n„Na žalost, odluka igrača grzuzijske košarkaške reprezentacije da pređe u moskovski CSKA je neprihvatljiva“, napisala je na svom profilu na Fejsbuku.\nSa druge strane, gruzisjka Košarkaška federacija smatra da će kapiten nacionalnog tima nastaviti da štiti interese svoje zemlje i nakon prelaska u moskovski CSKA.\n„Gruzijska košarkaška federacija reagovala je na odluku Tornika Šengelije da pređe u CSKA i izražava uverenje da će on, kao i pre, nezavisno od toga za koji klub igra, braniti svoju zemlju, vrednosti i interese svog nacionalnog tima. Kapiten nacionalnog tima Gruzije će i ubuduće znati da nas obraduje svojom uspešnon sportskom karijerom, a sa njim će reprezentacija Gruzije i dalje postizati važne pobede“, kaže se u izjavi gruzijske federacije.\nU četvrtak su „Armejci“ saopštili da su potpisali trogodišnji ugovor sa gruzijskim košarkašem. Prethodno je Šengelija proveo šest fazona u španskoj Baskoniji, a u karijeri je nastupao i za Bruklin Netse i Čikago Bulse u NBA ligi.


Živković: Bar tri aktuelna predsednička kandidata radovala su se ubistvu Đinđića | Autonomija\nŽivković: Bar tri aktuelna predsednička kandidata radovala su se ubistvu Đinđića\nOd 2005. godine malo se radi na otkrivanju nalogodavaca atentata\nZoran Živković, koji je preuzeo dužnost premijera posle ubistva Zorana Đinđića, rekao je novinarima da se ove godine godišnjica ubistva Zorana Đinđića poklapa sa predsedničkim izborima i da su se „bar tri predsednička kandidata radovala“ kada je ubijen.\n„Srbija na ovim izborima ima priliku da sebe izvede na pravi put. Za narednu godinu najavljeno je otkrivanje spomenika Đinđiću. Građani ne smeju da dozvole da ga otkriju oni koji su se radovali Đinđićevom ubistvu“, rekao je Živković.\nŽivković je kazao da smatra da je u ubistvo Zorana Đinđića umešena porodica Milošević, ali da nema dokaza kojima to može da potkrepi.\nČlanovi vlade ubijenog premijera Zorana Đinđića danas su u dvorištu Vlade Srbije, na mestu gde je ubijen, odali poštu Đinđiću i položili cveće.\nPoštu Đinđiću odali su Slobodan Milosavljević, Gordana Matković, Goran Pitić, Dragoslav Šumarac, Branislav Lečić i Anđelka Mihajlov.\nPredsednik Liberalno demokratske partije (LDP) Čedomir Jovanović i predsednik Lige socijaldemokrata Vojvodine (LSV) Nenad Čanak položili su danas vence i upalili sveće na mestu ispred sedišta Vlade Srbije u Beogradu, gde je 12. marta 2003. ubijen premijer i predsednik Demokratske stranke (DS) Zoran Đinđić.\nOni su predvodili tradicionalnu „Šetnju za Zorana“ koju LDP organizuje na dan Đinđićevog ubistva od svog sedišta u centru Beograda do Novog groblja, gde je Đinđić sahranjen.\nJovanović, nekadašnji visoki funkcioner DS-a i blizak Đinđićev saradnik, rekao je da građani u šetnji pokazuju spremnost da se bore za svoje živote „onako kako bi to radio Zoran Đinđić“, da je sa njima.\nOn je kazao da oni koji su u šetnji teže da zemlju izvedu „iz ludila u kojem je godinama“, istakavši da se „nikada ružnije nije govorilo o DOS-u“ koji je došao 2000. godine na vlast posle rušenja režima Slobodana Miloševića.\nPredsednik LSV Nenad Čanak rekao je da kada razmišlja o Đinđiću razmišlja da još nisu otkriveni i kažnjeni podstrekači njegovog ubistva i oni koji su omogućli takvu atmosferu.\n„To je pokazatelj da nije bio hitac u čoveka već u ideju. Dok se ne suočimo sa prošlošću, budućnost neće biti drugačija“, rekao je Čanak.\nIspred zgrade vlade u Nemanjinoj učesnici „Šetnje za Zorana“ ostavili su crvene i bele ruže. Nakon polaganja cveća, građani su krenuli ka Novom groblju, gde će odati poštu Zoranu Đinđiću, koji je sahranjen u Aleji zaslužnih građana.\nJedan od pet miliona: Izlazimo na izbore ako Nova stranka i SMS ne proglase bojkot u narednih sedam dana


Tender za FAP: Finski inženjeri skenirali fabriku u Priboju - Sandžak Haber - Sandžačke Internet Novine\nDoktor: Eriksenu na terenu stalo srce, još se ne zna zašto\nĐoković danas protiv Cicipasa za 19. gren slem titulu\nSVAKA ČAST MAJSTORE! Lukaku postigao gol pa oduševio proslavom koju je…\nEriksen dobro, utakmica nastavljena\nNaslovna Sandžak Priboj Tender za FAP: Finski inženjeri skenirali fabriku u Priboju\nupravna zgrada FAP-a\nTender za FAP: Finski inženjeri skenirali fabriku u Priboju\nPriboj – Čekanje da Skupština Srbije usvoji nove zakone i poštovanje tenderske procedure jedini su razlozi što finski „Sisu auto“ još nije vlasnik Fabrike automobila u Priboju.\nako su Timo Korhonen, vlasnik skandinavske kompanije, i premijer Srbije Aleksandar Vučić 31. maja najavili da će krajem avgusta biti potpisan ugovor o prodaji preduzeća, to se nije dogodilo.\n– Usvajanje zakona o privatizaciji i radu prolongiralo je sporazum između države i investitora. Konačno je raspisan tender za prodaju FAP-a i očekuje se da Finci dostave konkrentnu ponudu – saznaje „Blic“ u pribojskoj fabrici.\nDa će „Sisu auto“ ispuniti obećanje i kupiti FAP, govori i činjenica da su njegovi inženjeri protekle dve nedelje boravili u Priboju.\n– Zavirili su u svaki kutak i do najsitnijeg detalja sagledavali mogućnost postojećih mašina. Pročešljali su kadrovsku strukturu radnika i sa svakim obavili novi krug razgovora. Rekli su da se malo šta od mašina može iskoristiti, ali da je radni elan na visokom nivou i da FAP ima kvalitetan majstorski kadar. Sredinom septembra doći će novi tim inženjera, a predmet njihove posete biće proizvodni program, dopremanje nove tehnologije i obuka radnika – kaže naš sagovornik.\nPod skenerom finskih inženjera: Radnici Fabrike automobila\nFinci su postavili dva uslova. Najpre, da država regulište zaostale dugove FAP-a, a zatim da se iz korporacije izdvoje četiri zavisna preduzeća koja ih ne zanimaju.\nSa druge strane Vlada Srbije insistira, saznaje „Blic“, da „Sisu auto“ etapno, u pristojnom roku, uposli minimum 600 radnika postojeće fabrike.\nKako je još ranije najavio Korhonen, „Sisu auto“ će u Priboju u početku proizvoditi komponente za male serije uskospecijalizovanih vozila namenjenih nepristupačnim terenima. Sa punom uposlenošću kapaciteta krenuće i montaža kamiona „sisu polar“.\nKorhonen je 2011. postavo vlasnik „Sisu auta“ u vreme kada se kompanija nalazila nad ivicom ekonomskog ambisa, u situaciji u kojoj se otpilike nalazi i FAP danas. „Sisu auto“ je kooperant „Mercedesa“ i svih najvećih kompanija kamionske industrije.\nŠta je Korhonen obećao:\n– Velika ulaganja, nove tehnologije i puno posla,\n– Nema takmičenja sa konkurencijom u velikim serijama,\n– Male serije skupih uskospecijalizovanih kamiona,\n– Radnici iz Priboja će proći obuku u Finskoj,\n– U početku će biti angažovano 200 radnika,\n– Još 400 radnika biće uposleno u naredne dve faze,\n– Potrebni iskusni radnici,\n– Radnici će pristojno živeti od svojih plata.\nPrethodni tekstIDIL-ovi pripadnici odrubili glavu još jednom američkom novinaru! (video)\nSledeći tekstSIPA uhapsila selefijskog vođu iz Bužima Bilala Bosnića\nSKANDALOZNO! Pogledajte kako Pazarci glasaju protiv svog grada\nBesim Korkut: Biografija najpoznatijeg prevodioca Kur'ana na bosanski jezik\nRedakcija - 13. Juna 2021. 0


Prikazivanje članaka po tagu odbojkasicabeceja\n21 februar 2017\tSport\nOdbojka – I vojvođanska liga grupa istok (ž) 10. kolo: Hercegovina – ŽOK Bečej 3:0\nOdbojkašice Bečeja su pretrpele poraz u nastavku prvenstva. One su minulog vikenda odigrale utakmicu 10. kola I vojvođanske lige u sali OŠ „Aleksa Šantić“ u Ravnom Topolovcu protiv odbojkašica Hercegovine koju su izgubile rezultatom 3:0 (25:16, 25:18, 25:21).\n25 februar 2017\tSport\nOdbojka – I vojvođanska liga grupa istok (ž) 11. kolo: ŽOK Bečej – Žitište 3:1\nOdbojkašice Bečeja su zabeležile još jednu prvenstvenu pobedu. Danas na parketu u sali SC „Đorđe Predin Badža“ u utakmici 11. kola I vojvođanske lige grupa istok savladale odbojkašice Žitišta rezultatom 3:1 (17:25, 25:9, 25:21, 25:18).\n07 mart 2017\tSport\nOdbojka – Prva vojovđanska liga grupa istok (ž) 12. kolo: Banat – ŽOK Bečej 3:0\nOdbojkašice Bečeja su minulog vikenda pretrpele peti prvenstveni poraz. Na gostovanju u Vršcu su ih porazile odbojkašice Banata ubedljivim rezultatom 3:0 ( 25:15, 25:11, 25:21).


'Madriđani, nema plakanja, meni je to smešno'\nIzvor: B92, 24.Nov.2020, 19:54\nVerovatno najveći derbi 4. kola Lige šampiona igraju Inter i Real Madrid na "Đuzepe Meaci" u sredu uveče od 21 sat.\n"Mislim da Madriđani ne smeju da plaču zbog svojih >> Pročitaj celu vest na sajtu B92 << izostanaka. Imaju kadar sa puno odličnih igrača. Ono što mediji pišu o Realovim izostancima meni je smešno", izjavio je trener Intera Antonio Konte pred susret sa Realom.\n"Za nas je ova utakmica finale. Znamo istoriju Reala, ali ne samo prošlost, već i sadašnjost. Znamo da nemamo puno opcija, već da moramo da izvučemo dobar rezultat. Pokazali smo ranije da možemo da budemo fokusirani i pobedimo", kazao je Konte.\nIzvor: RTS, 25.Nov.2020, 11:53\nFudbaleri Intera domaćini su Realu u četvrtom kolu Lige šampiona u za njih možda odlučujućoj utakmici za opstanak u elitnom takmičenju. Meč na stadionu Đuzepe Meaca počinje u 21 čas uz direktan prenos na Prvom programu RTS-a. Strim je na RTS Planeti (samo za korisnike iz Srbije), dok...


Trijumf rukometašica OŠ „Radomir Lazić“ na turniru u Gornjoj Trnavi – Palanačke novine\nTrijumf rukometašica OŠ „Radomir Lazić“ na turniru u Gornjoj Trnavi\nŽenska rukometna sekcija OŠ „Radomir Lazić“ iz Azanje je završila ovogodišnju sezonu učešćem na turniru mlađih kategorija devojčica do 15 godina u Gornjoj Trnavi.\n„Trnavački biseri“, šesti po redu, okupili su, u nedelju 22. juna, 12 ekipa devojčica u dve uzrasne kategorije (devojčice do 15 i do 13 godina). Izuzetna organizaciju ŽRK „Kolibri“ iz Gornje Trnave doprinela je da se celog dana u ovom šumadijskom selu igra rukomet, a oni najbolji na kraju turnira nagrađeni su diplomama, medaljama i peharima. Priznanja je dodelio specijalni gost turnira selektor ženske rukometne reprezentacije Srbije Saša Bošković.\nU mlađoj kategoriju pobednik turnira je ekipa ŽRK „Radnički“ iz Obrenovca.\nU starijoj kategoriji pobednik turnira je Ženska rukometna sekcija OŠ Radomir Lazić“ iz Azanje. Na putu ka još jednom uspehu devojčice iz Azanje su pobedile ekipe ŽRK „Metalac A.D.“ iz Gornjeg Milanovca 11:6, ŽRK „Radnički“ iz Obrenovca 10:9 i ekipu domaćina ŽRK „Kolibri“ iz Gornje Trnave 21:6.\nPLASMAN EKIPA NA TURNIRU (igračice do 15 godina)\n1. ŽRS OŠ „Radomir Lazić“ (Azanja)\n2. ŽRK „KOLIBRI“ (Gornja Trnava)\n3. ŽRK „RADNIČKI“ (Obrenovac)\n4. ŽRK „MLADOST“ (Smederevska Palanka)\n5. ŽRK „METALAC A.D.“ (Gornji Milanovac)\n6. ŽRK „METALAC“ (Kraljevo).\nPored ovoga i dve igračice ekipe OŠ „Radomir Lazić“ su posebno nagrađene i to: Katarina Mratinković kao najbolji golman turnira i Jovana Radovanović kao najbolja igračica turnira.\nPrevious story Direktorka Kancelarije za ljudska i manjinska prava dr Suzana Paunović na Javnom forumu u Smederevskoj Palanci


Tri stuba proširenja - vladavina prava, ekonomija i razvoj institucija - Progovori o pregovorima\nTri stuba proširenja - vladavina prava, ekonomija i razvoj institucija\nNa sastanku šefova diplomatija EU i Zapadnog Balkana koji je održan 8. maja u Solunu potvrđena je evropska perspektiva regiona, a posebno je bilo reči o regionalnom povezivanju u oblasti energetike i saobraćaja. Na skupu je najavljena i podrška EU takvim projektima kroz različite vidove finansiranja. Evropski komesar za proširenje Štefan File je u Solunu rekao da se sumnje koje su donela ranija proširenja više odnose na spremnost novih članica za članstvo nego na samo proširenje. On je kao nove stubove proširenja naveo vladavinu prava, ekonomsko upravljanje i rast, a od ove godine i jačanje demokratskih institucija i javne uprave.\nSastankom u Solunu je simbolično obeležena decenija od usvajanja Solunske agende kojom je trasiran put za evrointegracije Zapadnog Balkana. Konferencija je imala dve sesije, prva je bila na temu "2004-2014: Deset godina proširenja i evropske integracije Zapadnog Balkana", a druga na temu "Dalje od Solunske agende - Saobraćajna i energetska povezanost".\nEvropska integracija zapadnog Balkana trasirana je još Solunskom deklaracijom 2003, a njegovo priključenje EU podrazumeva mir, stabilnost i prosperitet, rekao je 8. maja File na skupu koji je organizovala Grčka, kao predsedavajuća EU.\n"Istorijski sporazum Srbije i Kosova jasno demonstrira važnost proširenja za pomirenje. On takođe demonstrira važnost regionalne saradnje i dobrih susedskih odnosa u prevazilaženju prošlosti. Nije iznenađenje da je uloga koju je proširenje igralo u održanju Evrope stabilnom i mirnom bila tako značajna u obrazloženju odluke da EU dobije Nobelovu nagradu za mir 2012", rekao je File.\nKako je saopšteno iz Evropske komisije, on je na sastanku ministara spoljnih poslova EU i zapadnog Balkana, ističući da je budućnost zapadnog Balkana u Uniji, ukazao da se ove godine obeležava deseta godišnjica njenog najvećeg proširenja, koje je donelo stabilnost i ponovno ujedinjenje Evropi posle godina veštačke podeljenosti tokom hladnog rata.\n"Ono (proširenje) je transformisalo moju zemlju (Češku). Ono je transformisalo moj vlastiti život. Ono je transformisalo Evropu u celini. Ono je vratilo nadu i dostojanstvo milionima ljudi. Ono je ljudima dalo slobodu i sigurnost da se usredsrede na razvoj sopstvenih ideja a da pritom ne brinu kako da se zaštite ili sakriju, dalo im je slobodu da razviju pune potencijale", istakao je File.\nOn je dodao da zemlje koje su 2004. ušle u EU nisu protraćile mogućnost da iskoriste sve gore navedeno. "U samo šest godina, od 2002. do 2008, ekonomski dinamizam novih država članica otvorio je tri miliona novih radnih mesta", naveo je File.\nOn je, međutim, ukazao da je proširenje istovremeno probudilo mnoge sumnje, "ali one su se više ticale nivoa spremnosti novih zemalja članica nego samog proširenja".\n"Zato sam kao jedan od prioriteta svog mandata postavio dalje jačenje kredibilnosti procesa proširenja. Osnovne principe smo stavili na prvo mesto, čineći taj proces strogim, ali pravičnim; usredsređujući se na vrednosti i principe, uključujući poštovanje za osnovna prava i slobodu izraza", istakao je komesar za proširenje.\nOn je podsetio da je EU pre dve godine bila koncentrisana na vladavinu prava - prvi stub politike proširenja, da bi prošle godine dodala drugi stub - ekonomsku upravu, konkurenciju i rast, a ove godine je uvela treći stub - jačanje demokratskih institucija i javne uprave, sa većim naglaskom na potrebe građana i firmi.\nFile je istakao da je EU prešla sa formalnog na stvarno praćenje onoga što je urađeno. "To je jedini način da se osigura da zemlje kandidati budu potpuno spremne sa ulazak u Uniju", rekao je komesar EU za proširenje.\nEvropski komesar je ukazao i da Zapadni Balkan treba da iskoristi činjenicu da je Evropa počela da izlazi iz ekonomske krize da bi privukao više investicija. "Zato veoma pozdravljam da su današnje diskusije kulminirale u popodnevnim sesijama (raspravom) o ključnim pokretačima za rast i nova radna mesta: to jest o saobraćaju i energetskom povezivanju", rekao je File.\nTo će, kako je ukazao, za šest zemalja zapadnog Balkana značiti jačanje koordinacije u ekonomskim reformama, uz finansijsku i političku podršku EU i međunarodnih finansijskih institucija, što će sve učiniti taj region privlačnijim za investitore, i samim tim, poboljsati ekonomsku situaciju i doneti boljitak građanima.\nMinistar spoljnih poslova Srbije Ivica Dačić rekao je da će EU kroz pretpristupne fondove (IPA) do 2020. dati milijardu evra zemljama Zapadnog Balkana, a da će dodatno do 2020. uz pomoć fondova EU, finansijskih institucija i privatnog kapitala još 10 milijardi evra biti uloženo u regionalne projekte na Zapadnom Balkanu.\nDačić rekao je da je to "promovisano" na sastanku 8. maja ministara spoljnih poslova zemalja Zapadnog Balkana sa Fileom i da je ušlo u zaključke.\nPo njegovim rečima, na sastanku je zaključeno i da će jedan od prioriteta iz oblasti energetike i transporta biti "Evropski koridor 10", od Zagreba do Grčke.\n(Preuzeto sa sajta EurActiv.rs)


Ivan Nikolić i MAT o DBP | N1 Srbija\nNikolić: BDP u 2019. manji do 0,7 procentnih poena ako Priština ne ukine takse\n10.01.2019. |14.21 >15.59 |\nBruto domaći proizvod (BDP) Srbije će ove godine biti smanjen od 0,5 do 0,7 procentnih poena ako ne budu ukinute takse za izvoz robe na Kosovo i Metohiju, rekao je saradnik časopisa Makroekonomske analize i trendovi (MAT) Ivan Nikolić.\nOn je na konferenciji za novinare rekao da će problem sa izvozom na KiM biti jedan od najvećih "izazova" za ekonomiju Srbije u 2019. godini.\nVlast u Prištini uvela je početkom novembra takse na uvoz robe iz Srbije i Bosne i Hercegovine od deset odsto, osim na robu stranih kompanija, a zatim krajem tog meseca taksu povećala na 100 odsto i obuhvatila svu robu.\n"Ako se ove godine ne ukinu takse i omogući izvoz robe na KiM BDP će pasti od 0,5 do 0,7 procentnih poena, a to nikako nije malo", rekao je Nikolić.\nSaradnik MAT-a Stojan Stamenković rekao je da je tokom novembra prošle godine industrijska proizvodnja bila manja za jedan odsto nego u istom mesecu 2017. godine, a ključnu ulogu u tome su imali pad proizvodnje motornih vozila i Fijatovoj fabrici automobila u Kragujevcu i pad u proizvodnji i izvozu prehrambene industrije, ne samo zbog smanjenja izvoznih cena, već i uvođenja taksi za plasman robe na KiM.\n"Prehrambena industrija se u novembru, kada su uvedene takse obrušila jer je međugodišnji pad iznosio deset odsto, a prethodna tri meseca pad je bio dva odsto", rekao je Stamenković.\nDodao je da je od januara do oktobra prošle godine na KiM izvezena prehrambena roba u vrednosti 74 miliona evra ili prosečno po 7,4 miliona evra mesečno, a posle uvođenja taksi od deset odsto izvoz je pao na 3,2 miliona evra mesečno.\nStamenković je rekao da je to samo deo štetnih efekata od taksi jer je ukupna vrednost robe koja je prošle godine izvezena za deset meseci 393 miliona evra.\nSrbija će biti otpornija u slučaju nove svetske krize\nSrbija je sada u mnogo boljoj poziciji i biće otpornija na moguću novu svetsku krizu, rekao je danas saradnik časopisa "Makroekonomske analize i trendovi" (MAT) Ivan Nikolić.\n"Devizne rezerve su 2008. godine bile samo tri do 3,5 milijardi evra, a platni deficit je bio oko 24 odsto bruto domaćeg proizvoda i nije imao odakle da se pokrije", rekao je Nikolić.\nNa pitanje zašto je Narodna banka Srbije (NBS) ograničila rok i visinu keš kredita, Nikolić je rekao da je to učinjeno iz predostrožnosti.\nNBS je naložila bankama da od 1. januara ove godine skrate rokove na koje građanima daju gotovinske kredite - na osam godina ove, a 2021. na najviše šest godina, dok su autokrediti mogući na osam godina.\nUkupna zaduženost, odnosno rate, ne mogu biti veće od 60 odsto plate ili penzije.\nDodao je da banke imaju ogromnu količinu novca koji treba negde da plasiraju i da to teže ide sa kompanijama koje su zbog loših kredita obazrivije, pa je prostor pronađen kod stanovništva.\nKovačević: Sve veća nejednakost među ljudima\nSvetska banka je analizirala uzroke aktuelnih političkih tenzija među kojima su i protesti "žutih prsluka" u Francuskoj i kao rešenje ponudila novi socijalni ugovor između građana i države ("Toward a New Social Contract"), rekao je saradnik časopisa "Makroekonomske analize i trendovi" (MAT) Miladin Kovačević.\nOn je na konferenciji za novinare rekao da je ta studija Svetske banke konstatovala da su političke turbulencije inicirane načinom distribucije dohotka i vlasništva nad resursima, što za posledicu ima sve veću nejednakost među ljudima.\n"Poslednje tri decenije donele su mnogo promena u svetskoj ekonomiji, a pre svega ulazak Kine i Indije i zemalja istočne Evrope na svetsko tržište, što je povećalo broj zaposlenih sa 1,5 na 2,9 milijardi ljudi", naveo je Kovačević zaključak Svetske banke.\nDodao je da je u studiji ocenjeno da je rapidan tehnološki progres uticao na promenu ponude radne snage, sve veću nesigurnost radnih mesta, pojačao socijalno-političke tenzije i zahteve za intervencijom države radi uspostavljanja ujednačene i pravednije raspodele dohodaka.\n"Jedna od najvećih promena na tržištu rada je polarizacija zanimanja jer su savremene tehnologije istisle rutinska zanimanja i zamenila ih mašinama a favorizuju se profesije koje traže kritičko i kreativno mišljenje", rekao je Kovačević, koji je i direktor Republičkog zavoda za statistiku.\nOn je istakao da je Svetska banka navela da iako Evropa važi za deo sveta u kome je socijalna država izuzetno jaka, protekcije izdašne, a porezi progresivni, tenzije pokazuju da ipak postoji nejednakost, zbog čega ljudi traže formiranje novog socijalnog ugovora.\nSvetska banka je, kako je rekao, konstatovala da su nejednakosti ponekad posledica ličnih percepcija i da nisu u skladu sa objektivnim merilima nejednakosti što koriste i neke ekstremne političke partije za socijalne nemire, uz sve veće pritiske na državu da uvede veću ravnopravnost.\n"Studija Svetske banke je preporučila veće oprezivanje kapitala nego rada dodatne poreze na nasleđene poklone i bogatstvo kojim se promoviše fer odnos prema svim građanima i jednake šanske za sve, kao i pravednija preraspodela, što će smiriti napetosti i postaviti socijalni ugovor na zdravije osnove", naveo je Kovačević.\nMAT BDP Ivan Nikolić\nKoliko znam,potpisasmo silne ugovore o izvozu u Rusiju,Kinu,Tursku,Indiju,pa nam je preteklo i za Kosovo,blagoo nama ... !!!\nVeć su našli opravdanje...\nizvoz na kosovo??????????da li sam nesto propustio gospodine


Matematičari iz 25 zemalja u Beogradu - Vesti za studente - Infostud | NajStudent.com\nStudentske vesti › Matematičari iz 25 zemalja u Beogradu\n(Preuzeto sa sajta RTS - 02.08.2019.)\nU Beogradu ove nedelje borave mladi matematičari Evrope – doktorandi ili oni koji su tek završili doktorske studije. Razlog dolaska – Evropski susret mladih statističara Evrope. Stigli su iz dvadeset i pet zemalja.\nMladi matematičari okupljaju se svake druge godine da bi videli šta su nova dostignuća nauke kojom se bave. Ovogodišnje teme su teorijska verovatnoća, teorijska statistika kao i mašinsko učenje, danas veoma popularno.\n"Ovo je neka vrsta ispita gde bi trebalo da istražujete, trebalo bi da se prilagodite drugim ljudima iz drugih oblasti, i da znate kako da objasnite svoje istraživanje", kaže Jolanda Lariba sa Univerziteta Valjadolid.\n"Tri su razloga što sam ovde – razmena znanja i istraživanja koja radimo, umrežavanje i upoznavanje istraživača, i da upoznam Srbiju", naveo je Lukas Rajkovski sa Univerziteta u Varšavi.\n"Govoriću o gruboj proceni. Na tome sam radio godinu i po dana, pa ću izneti rezultate do kojih sam došao", najavio je svoj nastup Aršah Minasjan sa Državnog univerziteta Jerevan.\nMatematika se u našoj zemlji baštini u Matematikoj gimnaziji, Matematičkom Institutu SANU i našim matematičkim fakultetima.\n"Ja sam bila učesnik na prethodnoj konferenciji i ona mi je mnogo značila u mojoj međunarodnoj karijeri. I zato smo i dobili ovo člasntvo", kaže docent Bojana Milošević, predsednik Organizacionog odbora.\n"Svaka nova konferencija, svaki novi skup predstavlja jedan korak napred ka daljoj internacionalizaciji našeg fakulteta", navodi prof. Zorica Stanimirović, koordinator za međunarodnu saradnju.\nMinistar prosvete Mladen Šarčević ističe da se Srbija zemlja dobrih matematičara i da ima drugu tradiciju učenja matematike.\n"Njeni univerziteti su visoko rangirani na Šangajskoj listi najviše zahvaljući matematičkoj nauci", objašnjava Šarčević.\nA da bi nauka bila još popularnija, osim organizacije i učešća na međunarodnim skupovima i projektima, u planu je formiranje mreže centara za promociju nauke.\nKako miriše i zvuči nauka iskusite u Noći istraživača\nStudenti Matematičkog fakulteta u finalu svetskog IT takmičenja\nEvo zašto će sve biti moguće u Beogradu od 4. do 7. decembra


Autor Tema: Pravilnik o sadržini obrasca dozvole za rekreativni ribolov (Pročitano 2393 puta)\n« poslato: 25 Jun 2013, 04:04:03 »\nNa osnovu člana 39. stav 6. Zakona o zaštiti i održivom korišćenju ribljeg fonda (“Službeni glasnik RS”, broj 36/09),\no sadržini obrasca dozvole za rekreativni ribolov\nDozvola za rekreativni ribolov izdaje se za jednu kalendarsku godinu na obrascima D-2, D-3 i D-4.\nDozvola za rekreativni ribolov izdaje se za jedan dan ili više dana, a najduže do sedam dana, na obrascu D-5.\nDoplatna dozvola za rekreativni ribolov izdaje se na obrascu D-6.\nObrasci D-2, D-3, D-4, D-5 i D-6, odštampani su uz ovaj pravilnik i čine njegov sastavni deo.\nObrazac D-2 je veličine 98 x 68 mm i odštampan je crnim slovima na tvrdoj hartiji zelene boje.\nObrazac D-3 je veličine 98 x 68 mm i odštampan je crnim slovima na tvrdoj hartiji plave boje. Dozvola za rekreativni ribolov na obrascu D-3 izdaje se licima starijim od 65 godina, licima sa telesnim oštećenjem od 60-79%, ženama i licima mlađim od 18 godina.\nObrazac D-4 je veličine 98 x 68 mm i odštampan je crnim slovima na tvrdoj hartiji bele boje. Dozvola za rekreativni ribolov na obrascu D-4 izdaje se licima sa telesnim oštećenjem od 80% i više ili trajno nesposobnim za rad, licima sa posebnim potrebama i ratnim vojnim invalidima.\nObrazac D-5 je veličine 150 x 100 mm i odštampan je crnim slovima na samokopirajućoj (NCR) hartiji bele boje, u dva primerka u bloku tako da kod izdavanja originala kopija ostaje u bloku.\nObrazac D-6 je veličine 98 x 68 mm i odštampan je crnim slovima na tvrdoj hartiji crvene boje.\nObrazac D-2 sadrži: tekst “Republika Srbija”, naziv korisnika ribarskog područja, ime i prezime, JMBG, fotografiju ribolovca veličine 30 x 35 mm, mesto i adresu prebivališta ribolovca, rok važenja dozvole, datum izdavanja dozvole, serijski broj dozvole, cenu dozvole, prostor za hologramsku zaštitu, prostor za pečat korisnika i potpis odgovornog lica, pečat i potpis distributera.\nObrazac D-3 sadrži: tekst “Republika Srbija”, naziv korisnika ribarskog područja, ime i prezime, JMBG, fotografiju ribolovca veličine 30 x 35 mm, mesto i adresu prebivališta ribolovca, rok važenja dozvole, datum izdavanja dozvole, serijski broj dozvole, cenu dozvole, prostor za hologramsku zaštitu, prostor za pečat korisnika i potpis odgovornog lica, pečat i potpis distributera.\nObrazac D-4 sadrži: tekst “Republika Srbija”, naziv korisnika ribarskog područja, ime i prezime, JMBG, fotografiju ribolovca veličine 30 x 35 mm, mesto i adresu prebivališta ribolovca, rok važenja dozvole, datum izdavanja dozvole, serijski broj dozvole, cenu dozvole, prostor za hologramsku zaštitu, prostor za pečat korisnika i potpis odgovornog lica, pečat i potpis distributera.\nObrazac D-5 sadrži tekst: “Republika Srbija”, naziv korisnika ribarskog područja, ime i prezime, JMBG, mesto i adresu prebivališta ribolovca, rok važenja dozvole, datum izdavanja dozvole, serijski broj dozvole, cenu dozvole, ribolovnu vodu za koju se dozvola izdaje, ime lica koje je prodalo dozvolu, prostor za pečat i potpis odgovornog lica korisnika.\nObrazac D-6 sadrži tekst: “Republika Srbija”, naziv korisnika ribarskog područja, naziv kategorizovane ribolovne vode, ime i prezime, JMBG i adresu prebivališta ribolovca, rok važenja dozvole, datum izdavanja dozvole, serijski broj dozvole, prostor za hologramsku zaštitu, cenu dozvole, prostor za pečat korisnika i potpis odgovornog lica, pečat i potpis distributera.\nDanom stupanja na snagu ovog pravilnika prestaje da važi Pravilnik o sadržini obrasca dozvole za rekreativni ribolov (“Službeni glasnik RS”, broj 82/09).


Početna/BIZNIS/Uspeh srpskog tima na jednom od najvećih sajmova kreativnosti u svetu\nSana Life 13. novembra 2018.\tBIZNIS, LEPOTA, MANIFESTACIJE, MODA, ZLATNE RUKE Ostavite komentar\nSerbia Fashion Week je dobio poziv da predstavlja našu zemlju na Design & Creativity Week Chengdu, najvećem sajmu kreativnih industrija u Kini. Deo tima predvođen Svetlanom Horvat otputovao je u Kinu, u grad Čengdu gde je prethodnih nekoliko dana dostojno predstavljao srpsku kreativnost na sajamskoj manifestaciji koju svake godine poseti više od dva i po miliona posetilaca.\nNa štandu Srbije bile su izložene kreacije srpskog dizajnera Zvonka Markovića i njegove koleginice Nataše Župac čija kolekcija Azbuka je zahvaljujući Serbia Fashion Weeku nedavno prikazana na milanskoj Nedelji mode. U srpskom kutku na Design & Creativity Week Chengdu bile su izložene i torbe dizajnerke Ivane Mišić, kao i nakit koji je dizajnirala Jovana Živković. Predsednica Serbia Fashion Weeka Svetlana Horvat imala je čast da na seminarskom delu ovog sajma održi predavanje i na taj način predstavi modnu scenu Srbije. Uspeh koji su predstavnici naše zemlje postigli u Kini rezultirao je potpisivanjem protokola o saradnji između Serbia Fashion Weekaa, Creativity & Design Week Chengdu i Asocijacije 16+1.\n“Ponosna sam na sve ono što smo postigli učešćem na tako značajnoj manifestaciji kao što je Design & Creativity Week Chengdu, a posebno me raduje potpisivanje protokola o saradnji FW i Asocijacije 16 zemelja Centralne i Istočne Evrope + Kina. Potpisali smo protokol o saradnji u čak 6 projekata, iz oblasti edukacije, dizajna, razmene znanja i kreativnosti, do međunarodnih projekata I zastupanja Asocijacije 16+1 na trećem tržištu. Ovih 6 projekata Serbia Fashion Week će implementirati zajedno sa partnerom – Asocijacijom 16+1 Chengdu – Kina. Raduje me što smo i mi dali doprinos širenju saradnje pre svega sa ovom prijateljskom zemljom, ali i evropskim državama koje su članice ove asocijacije – rekla je po povratku u Srbiju Svetlana Horvat koju sada očekuju finalne pripreme za 11. Serbia Fashion Week koji se od 21. do 26. novembra održava u Novom Sadu.\nOznakeFashion Kina Marković Serbia Week Zvonko\nPrethodni Ona je tajna uspeha holivudskih zvezda i multimilionera\nSledeći Novim lekovima protiv multiple skleroze


PREGLED NAUKA I TEHNOLOGIJE - Nauka - Prva solarna elektrana u Kuršumliji\n[ www.pregled.com ] - Solarna elektrana u kuršumlijskom selu Matarova biće izgrađena do početka oktobra, kazala je direktorka italijanske kompanije Multienerdi Verica Ristić.\nPrema projektu kompanije Multienerdi, solarna elektrana snage dva megavata biće izgrađena na površini od 400 hektara, godišnje će proizvoditi 2,5 miliona kilovat sati struje, a vrednost investicije je oko pet miliona evra.\nŠef odeljenja za ekonomski razvoj Opštine Kuršumlija Dejan Jovanović kazao je da je kompanija Multienergdi dobila energetsku dozvolu od Ministarstva za inrastrukuturu i energetiku i lokacijsku dozvolu za gradnju elektrane od opštine.\n�Opština Kuršumlija se potrudila da obezbedi sve dozvole, kako je i bio ranije dogovor sa predstavnicima kompanije Multienerdi. Očekujemo da uskoro dobijemo i građevinsku dozvolu, koja je uslov za početak montae panela�, kazao je Jovanović.\nPrilikom ranije posete lokaciji u selu Matarova, predstavnik kompanije Multienerdi Đovani Filpini je kazao da će odmah po dobijanju svih dozvola, u roku od 60 dana biti postavljeni paneli za solarnu elektranu.


Srbiju volimo - Dani "Šumadijskih vina"\nU kraljevskoj vinariji na Oplencu u Topoli počinje 2. Festival šumadijskih vina koji će trajati dva dana.\nOrganizator Festivala, čiji je cilj promocija kvaliteta vina koja dolaze iz ovog regiona Srbije i Šumadije, kao vinske destinacije, je Udruženje vinara i vinogradara Šumadije. Oni su se pre izvesnog vremena ujedinili sa namerom da zaštite geografsko poreklo i time svoja vina učine prepoznatljivim na tržištu.\nPrema rečima predsednika ovog Udruženja i vlasnika vinarije "Aleksandrović" Božidara Aleksandrovića Festival šumadijskih vina jedinstven je po tome što je to jedina smotra regionalnih vinarija na kojoj učestvuju samo vinarije iz jednog regiona i predstavljaju svoja vina, dobijena upravo na tom podnevlju.\n"Prvi dan Festivala, koji se održava na prostoru kraljevske vinarije na Oplencu, pružiće bogat kulturno-umtnički i edukativni program, dok će drugog dana, vinarije koje su članovi Udruženja otvaraju svoja vrata, spremni da ugoste sve ljubitelje šumadijskih vina", rekao je Aleksandrović Tanjugu.\nOn je podsetio da je zajednička želja vlasnika vinara da Šumadija postane značajna destinacija na vinskoj mapi Evrope, a vina ove regije porepoznata po svom izuzetnom i neospornom kvalitetu.\nU okviru Festivala biće, između ostalog, otvoren Muzej vina i vinogradarske opreme u kraljevskoj vinariji, kao i panel diskusija na temu "Izazovi i perspektive srpskog vinarstva i vinogradarstva.\nDanas počinje Časni ili Veliki post,koji uvek počinje u ponedeljak. Zato se prvi ponedeljak posta zove čisti. Nekad je bio običaj da se ovog dana vrši veliko spremanje kuće i čišćenje. Stariji muškarci, oni koji već imaju unuke, ovog dana jednoniče, ne jedu ništa u toku dana sve dok ne omrkne. Devojke ne nose nikakav nakit, nigde se ne igra i ne ...